open-index/open-wikipedia-markdown huggingface dataset:
জয়া কিশোৰী

**জয়া কিশোৰী** (; জন্ম: ১৩ জুলাই ১৯৯৫) এগৰাকী ভাৰতীয় আধ্যাত্মিক বক্তা, গায়িকা, প্ৰেৰণাদায়ক বক্তা, জীৱন প্ৰশিক্ষক, আৰু আধ্যাত্মিক বক্তৃতা আৰু আত্মাস্পৰ্শী ভজনৰ বাবে পৰিচিত সমাজ সংস্কাৰক। তেওঁক ‘কিশোৰী জী’ আৰু ‘আধুনিক যুগৰ মীৰা’ বুলি কোৱা হয়।
## ব্যক্তিগত জীৱন
১৯৯৫ চনৰ ১৩ জুলাইত ৰাজস্থানৰ সুজানগৰত গৌড় ব্ৰাহ্মণ পৰিয়ালত জয়া কিশোৰীয়ে জয়া শৰ্মা নামেৰে জন্মগ্ৰহণ কৰিছিল৷ তেওঁৰ চেতনা শৰ্মা নামৰ এগৰাকী ভগ্নী আছে। তেওঁৰ পিতৃ-মাতৃ শিৱশংকৰ শৰ্মা আৰু গীতা দেৱী হৰিৎপালে আধ্যাত্মিক শিক্ষা আৰু ধৰ্মীয় শিক্ষাৰে তেওঁক ডাঙৰ-দীঘল কৰিছিল, যাৰ ফলত তেওঁৰ আধ্যাত্মিকতাৰ প্ৰতি গভীৰ আগ্ৰহান্বিত হৈ উঠিছিল৷ সাত বছৰ বয়সৰ পৰাই তেওঁ আধ্যাত্মিক যাত্ৰা আৰম্ভ কৰিছিল।

তেওঁলোকৰ পৰিয়ালটো কলিকতালৈ অহাৰ পিছত শ্ৰীশয়তন কলেজ আৰু মহাদেৱী বিৰলা ৱৰ্ল্ড একাডেমীত জয়া কিশোৰীয়ে স্কুলীয়া শিক্ষা সম্পূৰ্ণ কৰে।

## আধ্যাত্মিক যাত্ৰা
ন বছৰ বয়সৰ পৰাই কিশোৰীয়ে গীত গাবলৈ আৰম্ভ কৰে আৰু "লিংগাষ্টকম", "শিৱ তাণ্ডৱ স্তোত্ৰ", "মধুৰাষ্টক", "শিৱ পঞ্চক্ষৰ স্তোত্ৰ", "দৰিদ্ৰয় দহন শিৱ স্তোত্ৰ" আদি বিভিন্ন আধ্যাত্মিক গীত আয়ত্ত কৰে। গুৰুজী গোবিন্দ ৰাম মিশ্ৰৰ নিৰ্দেশনাত তেওঁ সুন্দৰকাণ্ড পাঠ, শ্ৰীমদ্ভাগৱত, আৰু অন্যান্য ধৰ্মীয় গ্ৰন্থ আবৃত্তি কৰিবলৈ আৰম্ভ কৰে। জটিল আধ্যাত্মিক ধাৰণাবোৰ সৰল কৰাৰ ক্ষমতাৰ জৰিয়তে তেওঁ সোনকালে অইনৰ দৃষ্টি আকৰ্ষণ কৰিছিল। গুৰুজনাই তেওঁক "কিশোৰী" উপাধি দিছিল, যিটো তেওঁৰ আধ্যাত্মিক পৰিচয়ৰ অবিচ্ছেদ্য অংগ হৈ পৰিছিল। জয়া কিশোৰীৰ খাতু শ্যাম জীৰ ওপৰত অটল বিশ্বাস আছে।

## আধ্যাত্মিক বক্তৃতা
কিশোৰী সাতদিনীয়া 'শ্ৰীমদ্ ভাগৱত কথা' আৰু তিনিদিনীয়া 'নানি বাই ৰো মায়ৰো' আধ্যাত্মিক বক্তৃতাৰ বাবে বিখ্যাত। তেওঁৰ ইউটিউব চেনেলত ভক্তিমূলক বক্তৃতা, কীৰ্তন, ভজন আৰু প্ৰেৰণাদায়ক ভাষণৰ এক বিশাল সংকলন আছে, যাৰ ফলত তেওঁ ভাৰতৰ অন্যতম জনপ্ৰিয় আধ্যাত্মিক বক্তা হিচাপে পৰিগণিত হৈছে।

## বঁটা আৰু সন্মান
জয়া কিশোৰীয়ে এতিয়ালৈকে লাভ কৰা বঁটা-সন্মানসমূহ এনেধৰণৰ-

* ২০১৬ চনত আৰ এছ এছৰ মুৰব্বী শ্ৰী মোহন ভাগৱতৰ পৰা "আদৰ্শ যুৱ অধ্যাত্মিক গুৰু বঁটা" লাভ কৰে।
* উদয়পুৰৰ নাৰায়ণ সেৱা সংস্থাৰ দ্বাৰা "সমাজ ৰতন বঁটা"ৰে সন্মানিত।.
* সংস্কাৰ চেনেল, মুম্বাইৰ দ্বাৰা "২০১৩-১৪ চনৰ সংস্কাৰ শিল্পী" হিচাপে স্বীকৃতি দিয়া হৈছে।
* ফেম ইণ্ডিয়া মেগাজিনে 'যুৱ আধ্যাত্মিক আইকন' হিচাপে উদযাপন কৰে।
* জাতিলৈ আগবঢ়োৱা অমূল্য অৱদানৰ বাবে "মহিলা যুগ বঁটা" লাভ কৰে।
* পেঞ্চিল ডট কমৰ দ্বাৰা বিশ্বজুৰি অন্যতম প্ৰেৰণাদায়ক মহিলা হিচাপে স্বীকৃতিপ্ৰাপ্ত।
* আইকনিক গোল্ড এৱাৰ্ডত "আইকনিক উইমেন মটিভেচনেল স্পীকাৰ অৱ দ্য ইয়েৰ ২০২১" বঁটা।
* ২০২১ চনৰ লোকমত ডিজিটেল প্ৰভাৱশালী বঁটাত "শ্ৰেষ্ঠ আধ্যাত্মিক প্ৰভাৱশালী" হিচাপে নিৰ্বাচিত।
* গ্ল'বেল ডিজিটেল ডিটক্স ডে' উপলক্ষে "শ্ৰেষ্ঠ প্ৰেৰণাদায়ক বক্তা ২০২১" উপাধিৰে সন্মানিত।
* ২০২২ চনৰ মে' মাহত গ্ল'বেল এক্সেলেন্স এৱাৰ্ডছ (জিইএ)ত "বছৰৰ আটাইতকৈ প্ৰেৰণাদায়ক মহিলা (আধ্যাত্মিক)" বঁটা লাভ কৰে।
* ২০২৪ চনৰ ৮ মাৰ্চত প্ৰধানমন্ত্ৰী নৰেন্দ্ৰ মোদীয়ে তেওঁক ৰাষ্ট্ৰীয় ক্ৰিয়েটৰ বঁটাৰে সন্মানিত কৰে।

## তথ্যসূত্ৰ

শ্ৰেণী:পশ্চিমবঙ্গৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ অনুপ্ৰেৰণাদায়ী বক্তা
শ্ৰেণী:ভাৰতীয় নাৰী
শ্ৰেণী:ভাৰতীয় কণ্ঠশিল্পী
শ্ৰেণী:ভাৰতীয় ইউটিউবাৰ
শ্ৰেণী:ভাৰতীয় মহিলা কণ্ঠশিল্পী


## বাহ্যিক সংযোগ

* আনুষ্ঠানিক ৱেবছাইট
চোৰী চোৰী চুপকে চুপকে

**চোৰী চোৰী চুপকে চুপকে** () ২০০১ চনত আব্বাছ–মস্তান পৰিচালিত ভাৰতীয় হিন্দী ভাষাৰ এখন ৰোমান্টিক নাট্যধৰ্মী ছবি; চিত্ৰনাট্য আৰু কাহিনী ক্ৰমে জাভেদ ছিদ্দিকী আৰু নীৰজ ভোৰাৰ।  ছলমান খান, ৰাণী মুকেৰ্জী আৰু প্ৰীতি জিন্তাই মুখ্য চৰিত্ৰত অভিনয় কৰা এই ছবিখনৰ সংগীতৰ ৰচনা অনু মালিক আৰু গীতৰ কথা লিখিছে সমীৰে। ছবিখনত বিবাহিত দম্পতী এহালে এগৰাকী যুৱতী বেশ্যাক ছাৰোগেট মাতৃ হিচাপে নিযুক্তি দিয়াৰ কাহিনী কোৱা হৈছে। ভাৰতত ছাৰোগেছি প্ৰসৱৰ  দৰে নিষিদ্ধ বিষয় এটা উত্থাপন কৰাৰ বাবে ছবিখন মুক্তিৰ সময়ত বিতৰ্কৰ সৃষ্টি কৰিছিল।

প্ৰথম অৱস্থাত ২০০০ চনৰ ২২ ডিচেম্বৰত মুক্তি পাবলগীয়া চোৰী চোৰী চুপকে চুপকেৰ মুক্তিত কেইবামাহো পলম হয়। কাৰণ চৰকাৰে প্ৰযোজক নাজিম ৰিজৱী আৰু বিত্তীয় সাহায্য প্ৰদানকাৰী ভাৰত শ্বাহক গ্ৰেপ্তাৰ কৰাৰ লগতে কেন্দ্ৰীয় তদন্তকাৰী সংস্থাই ছবিখনৰ প্ৰিন্টো জব্দ কৰে। চৰকাৰে সন্দেহ কৰে যে এই ছবিখন নিৰ্মাণৰ বাবে মুম্বাইৰ পাতাল জগতৰ ছোটা শ্বাকিলে ধন লগাইছে। ২০০১ চনৰ মাৰ্চ মাহত ব্যপকভাবে মুক্তি পোৱা ছবিখনে ব্যৱসায়িক সফলতা লাভ কৰে আৰু ২০০১ চনৰ ভাৰতৰ ষষ্ঠ সৰ্বাধিক উপাৰ্জন কৰা ছবি হিচাপে পৰিগণিত হয়।

এগৰাকী বেশ্যা তথা ছাৰ’গেট মাতৃৰ ভূমিকাত অভিনয় কৰা প্ৰীতি জিণ্টাই  সমালোচকৰ প্ৰশংসা পোৱাৰ লগতে  ৪৭তম ফিল্মফেয়াৰ বঁটাত শ্ৰেষ্ঠ সহযোগী অভিনেত্ৰীৰ মনোনয়ন লাভ কৰে। এইটোৱে আছিল ছবিখন লাভ কৰা একমাত্ৰ মনোনয়ন। ছবিখনৰ যোগেদি ভাৰতৰ জনপ্ৰিয় সংস্কৃতিৰ সৈতে ছাৰ’গেছিৰ দৰে বিষয় এটাক জড়িত কৰা হৈছে। এই ছবিখনক তামিল ভাষাত *অৱন আৱল আধু* নামেৰে পুনৰ নিৰ্মাণ কৰা হয়।

## তথ্য সংগ্ৰহ

## বাহ্যিক সংযোগ
* 
*  

শ্ৰেণী:হিন্দী চলচ্চিত্ৰ
শ্ৰেণী:২০০১ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
সুমাইৰা তাজিন

**সুমাইৰা তাজিন** কানাডা ভিত্তিক পাকিস্তানী শিল্পী যিয়ে সমসাময়িক ক্ষুদ্ৰ শিল্পৰ বিশেষজ্ঞ। নেচনেল কলেজ অৱ আৰ্টছৰ স্বৰ্ণ পদক বিজয়ী তাজিনে দ্বিতীয় ৰাণী এলিজাবেথ (১৯৯৭), পাকিস্তানৰ ৰাষ্ট্ৰপতি পাৰভেজ মুশ্বাৰফ (২০০৬) আৰু জৰ্ডানৰ ৰাণী ৰানিয়াকে ধৰি বিশ্বৰ বিভিন্ন প্ৰভাৱশালী ব্যক্তিৰ আগত তেওঁৰ কৰ্মৰাজি উপস্থাপন কৰিছে।

## শিক্ষা
হায়দৰাবাদত প্ৰাথমিক বিদ্যালয়ৰ শিক্ষা গ্ৰহণ কৰাৰ পিছত তাজিনে লাহোৰৰ নেচনেল কলেজ অৱ আৰ্টছ (এনচিএ)ৰ পৰা ক্ষুদ্ৰ চিত্ৰকলাৰ বিশেষজ্ঞতাৰে সূক্ষ্ম কলাত স্নাতক ডিগ্ৰী লাভ কৰে। এনচিএত তেওঁ অসাধাৰণ ছাত্ৰীৰ বাবে সোণৰ পদক আৰু ক্ষুদ্ৰ চিত্ৰকলাৰ বাবে হাজী মহম্মদ শ্বৰীফ বঁটা লাভ কৰে। 

## কেৰিয়াৰ
পৰম্পৰাগত গিল্ডিং কৌশলৰ নিপুণ শিল্পী হিচাপে পৰিচিত তাজিনে টৰণ্টোৰ আগা খান সংগ্ৰহালয়কে ধৰি বিভিন্ন প্ৰতিষ্ঠান আৰু মিচিছাগাৰ আৰ্ট গেলেৰীত বিভিন্ন কৰ্মশালা অনুষ্ঠিত কৰিছে। তাজিনৰ একক প্ৰদৰ্শনীৰ লগতে নিৰ্বাচিত দলীয় প্ৰদৰ্শনীসমূহ নিউয়ৰ্ক চহৰ, লণ্ডন, আম্মান, মিলান, মিচিছাগা, ঢাকা, লাহোৰ আৰু কৰাচীকে ধৰি সমগ্ৰ বিশ্বৰ বিভিন্ন ঠাইত অনুষ্ঠিত হৈছে। ২০০৫ চনৰ পৰা ২০১২ চনলৈকে তেওঁ কৰাচীৰ *ইণ্ডাছ ভেলী স্কুল অৱ আৰ্ট এণ্ড আৰ্কিটেকচাৰ*ত ক্ষুদ্ৰ চিত্ৰকলা বিভাগৰ সহকাৰী অধ্যাপিকা হিচাপে অধ্যাপনা কৰিছিল। তেওঁৰ আন আন উল্লেখযোগ্য অৱদানসমূহৰ ভিতৰত আছে, গুল আহমেদ টেক্সটাইলত ৰঙৰ পৰামৰ্শদাতা আৰু বস্ত্ৰ ডিজাইনাৰ, কৰাচীৰ অক্সফৰ্ড ইউনিভাৰ্চিটি প্ৰেছৰ চিত্ৰকৰ আৰু সিন্ধ গৱৰ্ণৰ হাউছৰ বাবে ক্ষুদ্ৰ ছবি প্ৰস্তুত কৰা।

## তথ্য সূত্ৰ

শ্ৰেণী:পাকিস্তানৰ ব্যক্তি
শ্ৰেণী:চিত্ৰশিল্পী
চিটি লাইটছ (২০১৪ চলচ্চিত্ৰ)

**চিটি লাইটছ** () ২০১৪ চনৰ হনছল মেহতা পৰিচালিত এখন ভাৰতীয় নাট্যধৰ্মী ছবি, য'ত ৰাজকুমাৰ ৰাও আৰু অভিনেত্ৰী পাত্ৰলেখাই মুখ্য চৰিত্ৰত অভিনয় কৰিছে। ই বাফটাৰ বাবে মনোনীত ব্ৰিটিছ ছবি “মেট্ৰ' মেনিলা”ৰ (২০১৩) পুনৰ্নিৰ্মাণ। মহেশ ভাট আৰু মুকেশ ভাটৰ সহযোগত ফক্স ষ্টাৰ ষ্টুডিঅ'ই এই ছবিখন প্ৰস্তুত কৰিছিল।

কাহিনীটোত ৰাজস্থানৰ এজন দুখীয়া কৃষকে পত্নী আৰু জীয়াৰী সহ, জীৱিকাৰ সন্ধানত মুম্বাইলৈ অহাৰ কথা কোৱা হৈছে। তাত  তেওঁৰ পত্নীয়ে নাইট ক্লাবত কাম কৰা এজন এস্কৰ্টক লগ পায়, যিয়ে তেওঁলোকক এটা অট্টালিকাত অস্থায়ীভাৱে থকাৰ ব্যৱস্থা কৰে আৰু তেওঁ চাকৰি নোপোৱালৈকে পত্নীক বাৰ ডান্সাৰ হিচাপে কাম কৰিবলৈ পতিয়ন নিয়ায়। ২০১৪ চনৰ ৩০ মে'ত মুক্তি পোৱা ছবিখনে বেছিভাগ সমালোচকৰ পৰা যথেষ্ট প্ৰশংসা লাভ কৰে। মাত্ৰ ৩৫০ খন পৰ্দাত মুক্তি পোৱাৰ পিছতো চিটিলাইটছৰ উৎপাদন খৰচ কম হোৱা আৰু বক্স অফিচত সামঞ্জস্যপূৰ্ণ সংগ্ৰহৰ বাবে সফলতা লাভ কৰে।
## নিৰ্মাণ
চিটিলাইটছ অভিনেত্ৰী অন্বিতা পালৰ প্ৰথম ছবি,  যি তেওঁৰ পৰ্দা নাম পাত্ৰলেখাৰ দ্বাৰা পৰিচিত। যিহেতু অন্বিতাৰ মুখ্য অভিনেতা ৰাজকুমাৰ ৰাওৰ সৈতে সম্পৰ্ক আছিল, সেয়েহে ট্ৰেইলাৰ মুক্তি নোপোৱালৈকে প্ৰডাকচন হাউছে তেওঁৰ নাম প্ৰকাশ কৰা নাছিল। যেতিয়া প্ৰেছে মুখ্য অভিনেত্ৰীগৰাকীৰ বিষয়ে প্ৰশ্ন কৰি থাকিল, তেতিয়া ছবি নিৰ্মাতাসকলে এই প্ৰশ্নটো এৰাই চলে।

ছবিখন প্ৰথমে ২০১৪ চনৰ ১ মে'ত মুক্তি পোৱাৰ কথা আছিল যদিও ৩০ মে'লৈকে পিছুওৱা হয়।[9] ৫ মে'ত মুম্বাইৰ এটা অনুষ্ঠানত ২৬ মিনিটৰ ফুটেজৰ প্ৰিভিউ কৰা হৈছিল।

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
বিথিকা যাদৱ

**বিথিকা যাদৱ** () হৈছে মানৱ সৰবৰাহ, দাসত্ব, লিংগ অধিকাৰ, যৌন আৰু প্ৰজনন স্বাস্থ্য আৰু অধিকাৰ (SRHR) আৰু শিক্ষাৰ ভৱিষ্যতৰ দিশত কাম কৰা এগৰাকী ভাৰতীয় মানৱ অধিকাৰ কৰ্মী। বৰ্তমান তেওঁ শিশুসকলক নিজৰ বাবে আৰু গ্ৰহটোৰ বাবে এখন উন্নত পৃথিৱী তৈয়াৰ কৰিবলৈ সক্ষম কৰাৰ অভিযানত গ্ল’বেল ফাউণ্ডেশ্যন ডিজাইনেথন ৱৰ্কছত পৰিচালন সঞ্চালিকা হিচাপে কাৰ্যনিৰ্বাহ কৰি আছে। পাৰ্পল ফাউণ্ডেশ্যনৰ অধীনত দক্ষিণ এছিয়াৰ তেওঁ শিশু সুৰক্ষা বিশেষজ্ঞও। সকলো লিংগ আৰু যৌনতাৰ বাবে যৌন আৰু প্ৰজনন স্বাস্থ্যৰ ওপৰত ভাৰতৰ আগশাৰীৰ ডিজিটেল পদক্ষেপ লাভ মেটাৰ্ছ ইণ্ডিয়াৰ সৈতে কাম কৰাৰ বাবেও তেওঁ পৰিচিত। কিশোৰ-কিশোৰী, অভিভাৱক আৰু শিক্ষাবিদসকলৰ বাবে ভাৰতৰ বিস্তৃত জীৱন দক্ষতা শিক্ষাৰ সম্পদ টিনবুক তেওঁ প্ৰতিষ্ঠা কৰে। তেওঁ আমষ্টাৰডামৰ লেডী শ্ৰী ৰাম কলেজ আৰু টি এইচ এন কে স্কুল অৱ ক্ৰিয়েটিভ লিডাৰশ্বিপৰ প্ৰাক্তন ছাত্ৰী। তেখেতে টেডএক্সৰ অধ্যক্ষও আৰু আইআইটি ৰুৰকি, টেডক্সজিইটি, চিমছ পুনে হেগ একাডেমীত বক্তৃতা প্ৰদান কৰিছে। 

## কৰ্ম-ইতিহাস
যাদৱে ফ্ৰী দ্য স্লেভছৰ সহযোগী আৰু পৰামৰ্শদাতা হিচাপে কাম কৰিছিল। মানৱ সৰবৰাহৰ বিৰোধীৰ বাবে ড্ৰাগছ আৰু অপৰাধৰ ওপৰত ৰাষ্ট্ৰসংঘৰ কাৰ্যালয়ৰ সৈতে কাম কৰিছিল। বিবিচি ৱৰ্ল্ড চাৰ্ভিচ ট্ৰাষ্টৰ প্ৰকল্প সমন্বয়ক হিচাপে কাম কৰিছিল।

## বঁটা-সন্মান
* *৪০ বছৰৰ তলৰ ১২০ গৰাকী*ৰ বিজয়ী: ২০১৬ চনত পৰিয়াল পৰিকল্পনাৰ নতুন প্ৰজন্মৰ নেতা
* ২০০৭ চনত এটলাছ কৰ্পছ ফেল'শ্বিপ বিজয়ী

## তথ্যসূত্ৰ

শ্ৰেণী:ভাৰতৰ অনুপ্ৰেৰণাদায়ী বক্তা
হিনা শ্বাহ

**হিনা শ্বাহ**  ; এগৰাকী ভাৰতীয় উদ্যোগী যিয়ে অৰ্থনৈতিক উন্নয়নৰ ক্ষেত্ৰত অৱদানৰ বাবে ভাৰতৰ ৰাষ্ট্ৰপতি প্ৰদান কৰা নাৰী শক্তি বঁটা, ভাৰত জ্যোতি বঁটা, টাইটান বি ম’ৰ কিংবদন্তি উপাধি, আৰু প্ৰজেক্ট মেনেজমেণ্ট ইনষ্টিটিউটৰ পৰা শ্ৰেষ্ঠ প্ৰকল্প বঁটাকে ধৰি বঁটা প্ৰদান কৰে।

## নাৰী সবলীকৰণ
১৯৭৬ চনত প্লাষ্টিক পেকেজিং উদ্যোগৰ যোগেদি তেওঁৰ কৰ্ম জীৱন আৰম্ভ ৰকে।

১৯৮৬ চনত তেওঁ দ্য ইণ্টাৰনেশ্যনেল চেণ্টাৰ ফৰ এণ্টাৰপ্ৰেনিউৰশ্বিপ এণ্ড কেৰিয়াৰ ডেভেলপমেণ্ট আৰম্ভ কৰে]।হিনা শ্বাহৰ "মহিলাৰ বাবে উদ্যোগীকৰণ উন্নয়ন কাৰ্যসূচী", গুজৰাটৰ ২৫ গৰাকী মহিলাৰ সৈতে আৰম্ভ কৰা হৈছিল আৰু ইয়াৰে ১৬ গৰাকীয়ে অগতানুগতিক ব্যৱসায় স্থাপন কৰিছিল যিবোৰ ব্যৱসায় ২০১১ চনৰ পৰা এতিয়া চলি আছিল।

জাম্বিয়া,বাংলাদেশ, লেচোথো, বটছৱানা, কেমেৰুণ, মালয়েছিয়া, ফিলিপাইনছ, জৰ্ডান, শ্ৰীলংকা, গায়ানা, আইভৰি কোষ্ট আৰু চেণ্ট কিটছত মহিলাৰ অৰ্থনৈতিক সবলীকৰণ কৌশল আৰম্ভ আৰু প্ৰতিষ্ঠানিকৰণ কৰাত শ্বাহে সহায় কৰিছিল।

## তথ্য সূত্ৰ
শ্বাহলা জিয়া

**শ্বাহলা জিয়া** (; ১২ ফেব্ৰুৱাৰী ১৯৪৭ – ১০ মাৰ্চ ২০০৫) শ্বেহলা জিয়া নামেৰেও পৰিচিত৷ তেওঁ এগৰাকী পাকিস্তানী অধিবক্তা আৰু সমাজ কৰ্মী৷ তেওঁ মহিলাৰ অধিকাৰৰ পোষকতা কৰাৰ বাবে পৰিচিত।

## ব্যক্তিগত জীৱন
জিয়াৰ জন্ম হৈছিল লাহোৰৰ এটা পাঞ্জাবী মুছলমান পৰিয়ালত। তেওঁৰ পিতৃ মাহমুদ আলী খান পাকিস্তান আন্দোলনৰ কৰ্মী আছিল, আনহাতে মাতৃ সতনম মাহমুদ এগৰাকী শিক্ষাবিদ আছিল। ১৯৬০ চনত তেওঁ পঞ্জাৱ বিশ্ববিদ্যালয়ত অধ্যয়ন কৰে আৰু তাৰ পৰাই তেওঁ আইন বিষয়ত স্নাতক ডিগ্ৰী লাভ কৰে আৰু এইদৰে স্নাতক ডিগ্ৰী লাভ কৰা প্ৰথম পাকিস্তানী মহিলাসকলৰ ভিতৰত তেওঁ অন্যতম হয়।[

তেওঁৰ দুজন পুত্ৰ আৰু তিনিগৰাকী কন্যা আছিল।. তেওঁৰ এগৰাকী কন্যা মালিহা জিয়া লাৰী, যি এগৰাকী অধিবক্তা আৰু মানৱ অধিকাৰ কৰ্মী। ৫৮ বছৰ বয়সত তেওঁৰ মৃত্যু হয়।

## আইনী কৰ্ম আৰু সক্ৰিয়তা
জিয়া নিগাৰ আহমেদৰ সৈতে মহিলা অধিকাৰ সংস্থা ঔৰত ফাউণ্ডেশ্যনৰ অন্যতম প্ৰতিষ্ঠাপক আছিল, লগতে ১৯৮০ চনত এ জি এইচ এছ মহিলা আইন সংস্থা আৰু আইনী সাহায্য কেন্দ্ৰৰ অন্যতম প্ৰতিষ্ঠাপক আছিল। ১৯৮৩ চনত লাহোৰ উচ্চ ন্যায়ালয়ৰ সন্মুখত ১৯৮৩ চনৰ প্ৰমাণ আইনখনৰ প্ৰতিবাদ কৰাৰ বাবে জিয়াক আন কেইবাগৰাকীও মহিলাৰ সৈতে কাৰাগাৰত ভৰোৱা হয়৷  মহিলা কাৰ্য্য মঞ্চতো তেওঁ সক্ৰিয় আছিল। মহিলা আৰু ধৰ্মীয় সংখ্যালঘুৰ বিৰুদ্ধে বৈষম্যমূলক আইনসমূহৰ বিৰুদ্ধে জিয়াই যুঁজিছিল।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
দ্ৰৌপদী ঘিমিৰয়

**দ্ৰৌপদী ঘিমিৰয়**   ; এগৰাকী ভাৰতীয় সমাজ কৰ্মী।  তেখেত ২০১৯ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত হয়।

২০১১ চনত, ভাৰতৰ তেতিয়াৰ ৰাষ্ট্ৰপতি প্ৰতিভা সিং পাতিলে স্ত্ৰী শক্তি পুৰস্কাৰ বিতৰণী অনুষ্ঠানত “ৰাণী গাইদিন্লিউ জেলিয়াং বঁটা”  সিক্কিমৰ এই গৰাকী মহান নাৰী দ্ৰৌপদী ঘিমিৰায়ক প্ৰদান কৰে যিয়ে মহিলাৰ অধিকাৰ, শিক্ষা, স্বাৱলম্বিতা, আৰু সমাজ কল্যাণৰ ক্ষেত্ৰত অনবদ্য অৱদান আগ বঢ়াইছিল। 

## উল্লেখযোগ্য কাম
ঘিমাৰয়ে ছিকিমৰ বিশেষভাৱে সক্ষম লোকসকলৰ সুবিধাৰ্থে ছিকিম বিকলাঙ্গ সহায়তা সমিতি (Viklang Sahayata Samiti-SVSS) প্ৰতিষ্ঠা কৰে।

## তথ্য সূত্ৰ
আফিয়া শ্বেহৰবানো জিয়া

**আফিয়া শ্বেহৰবানো জিয়া** () হৈছে কৰাচীত বাস কৰা এগৰাকী পাকিস্তানী নাৰীবাদী গৱেষক, লেখিকা আৰু কৰ্মী।তেওঁ "পাকিস্তানত বিশ্বাস আৰু নাৰীবাদ"(ছাচেক্স একাডেমিক প্ৰেছ, ২০১৮)গ্ৰন্থকে প্ৰমুখ্য কৰি নাৰী, ধৰ্মনিৰপেক্ষতা আৰু ধৰ্ম বিষয়ত কেইবাটাও প্ৰকাশিত প্ৰবন্ধৰ লিখিছে। তেওঁ মহিলা কাৰ্য মঞ্চৰ সক্ৰিয় সদস্য।

## জীৱনী
জিয়াই ১৯৯২ চনত ইংলেণ্ডৰ ইয়ৰ্ক বিশ্ববিদ্যালয়ৰ পৰা মহিলা অধ্যয়নত স্নাতকোত্তৰ ডিগ্ৰী লাভ কৰে।তেওঁ টৰণ্টো বিশ্ববিদ্যালয়ৰ পৰা মহিলা আৰু লিংগ অধ্যয়নত পি এইচ ডি ডিগ্ৰী লাভ কৰিছে। 

জিয়া এগৰাকী স্বতন্ত্ৰ গৱেষক। ১৯৯৩ চনৰ পৰা ১৯৯৭ চনলৈকে তেওঁ বেচৰকাৰী ক্ষেত্ৰত মহিলা আৰু উন্নয়নৰ প্ৰকল্পৰ বাবে কাম কৰিছিল, গৱেষণা পত্ৰ লিখিছিল আৰু নাৰী বিষয়ৰ বহু কিতাপ সম্পাদনা কৰিছিল। তেওঁ কৰাচীত কলেজত সমাজবিজ্ঞানৰ পাঠদান কৰে আৰু বাতৰি কাকতত নিয়মিতভাৱে লিখে। কৰাচীৰ এটা শৈক্ষিক গোটৰ প্ৰতিষ্ঠাপক সদস্য আৰু বিভিন্ন টিভি চেনেলত আৰ্থ-ৰাজনৈতিক বিষয়ৰ মন্তব্যকাৰী হিচাপে উপস্থিত থাকে।

তেওঁ টৰণ্টো বিশ্ববিদ্যালয় আৰু হাবিব বিশ্ববিদ্যালয়ত এটা ছেমিষ্টাৰৰ বাবে অধ্যাপনা কৰি আহিছে, য'ত তেওঁ মহিলা, কৰ্ম আৰু ইছলামৰ ওপৰত এটা পাঠ্যক্ৰম ডিজাইন কৰিছিল।
## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
জ′ৰ্য়া

**জ′ৰ্য়া** (ইংৰাজী: Zorya; আক্ষৰিক অৰ্থ: "দোকমোকালি") স্লাভিক লোককথাৰ এগৰাকী ব্যক্তিত্ব, দোকমোকালিৰ নাৰীসুলভ ব্যক্তিত্ব, সম্ভৱতঃ দেৱী। তেওঁৰ অন্য নামবোৰ হৈছে জাৰ্য়া (Zarya), জাৰিয়া (Zaria), জ′ৰ্জা (Zorza), জিৰ্নিৎচিয়া (Zirnytsia), জাৰানিৎছা (Zaranitsa), জ′ৰ্য়ুস্কা (Zoryushka) আদি৷ পৰম্পৰাৰ ওপৰত নিৰ্ভৰ কৰি তেওঁক একক সত্তা হিচাপে বা একেলগে দুগৰাকী বা তিনিগৰাকী ভগ্নী হিচাপে উপস্থাপন কৰা হয়। যদিও ব্যুৎপত্তিগতভাৱে দোকমোকালিৰ প্ৰাক-ইণ্ডো-ইউৰোপীয় দেৱী হাউছছৰ সৈতে জ′ৰ্য়াৰ কোনো সম্পৰ্ক নাই, তথাপিও তেওঁলোকৰ বেছিভাগ বৈশিষ্ট্যৰ সাদৃশ্য দেখা পোৱা যায়। তেওঁক প্ৰায়ে সূৰ্য্য, চন্দ্ৰ আৰু পুৱতিৰ তৰা ডানিকাৰ ভগ্নী হিচাপে চিত্ৰিত কৰা হয়, তেওঁলোকৰ সৈতে জ′ৰ্য়াক কেতিয়াবা চিনাক্ত কৰা হয়। তাই সূৰ্য্যৰ প্ৰাসাদত বাস কৰে, ৰাতিপুৱা তেওঁৰ বাবে দ্বাৰ খুলি দিয়ে যাতে তেওঁ আকাশী যাত্ৰালৈ ৰাওনা হয়৷ তেওঁ সূৰ্য্যৰ বগা ঘোঁৰাবোৰৰ পহৰা দিয়ে আৰু তেওঁক কুমাৰী বুলিও বৰ্ণনা কৰা হৈছে। পূৰ্বাঞ্চলৰ স্লাভিক পৰম্পৰা জাগ'ভৰীত তেওঁ এজন অনুশীলনকাৰীয়ে আবেদন কৰা সৰ্বোচ্চ শক্তিক প্ৰতিনিধিত্ব কৰে।

## ব্যুৎপত্তি
স্লাভিক শব্দ zora ("দোকমোকালি") আৰু ইয়াৰ বিকল্প স্লাভিক শব্দ zrěti ("দেখা, পৰ্যবেক্ষণ কৰা") একেটা মূলৰ পৰা আহিছে, যাৰ মূল অৰ্থ সম্ভৱতঃ "উজ্জ্বল"। জাৰা শব্দটোৰ উৎপত্তি হয়তো žar "তাপ" শব্দটোৰ প্ৰভাৱত হৈছিল। zoŗà শব্দটো প্ৰাক-বাল্টো-স্লাভিক źoriˀ শব্দৰ পৰা আহিছে, ইয়াৰ মূল শব্দটোৰ ব্যুৎপত্তি অস্পষ্ট।

## তথ্য সংগ্ৰহ

শ্ৰেণী:স্লাভিক শ্ৰুতিকথা
মহে জাবিন

**মহে জাবিন**   ; (জন্ম ১৯৬১) এগৰাকী ভাৰতীয় কবি, অধিবক্তা আৰু সংখ্যালঘু অধিকাৰ কৰ্মী, আৰু সমাজসেৱাৰ বাবে ৰাজীৱ গান্ধী মানৱ সেৱা বঁটা বিজয়ী।
## প্ৰাথমিক জীৱন
মাহে জাবিন নামেৰে পৰিচিত মহা জাবিন মহম্মদৰ জন্ম হৈছিল ১৯৬১ চনত নেল্লোৰত এটা মুছলমান পৰিয়ালত। তাইৰ দেউতাক আছিল জিলা আদালতৰ উকীল। মাকে চৰকাৰী সমাজ কল্যাণ হোষ্টেলত অংশকালীন শিক্ষয়িত্ৰী হিচাপে কাম কৰিছিল। দৰিদ্ৰতাৰ সন্মুখীন হৈ তাই দৰিদ্ৰ শিশু পুঁজিৰ সাহায্যত খ্ৰীষ্টান মিছনেৰী স্কুলৰ পৰা প্ৰাথমিক শিক্ষা লাভ কৰে।

## তথ্য সূত্ৰ

শ্ৰেণী:ভাৰতীয় মহিলা কবি
লাইলা শ্বাহজাদা

**লাইলা শ্বাহজাদা** () এগৰাকী পাকিস্তানী বিমূৰ্ত চিত্ৰশিল্পী আছিল, যিয়ে পাকিস্তানৰ কৰাচীত বাস কৰিছিল আৰু কাম কৰিছিল।

## জীৱনী
১৯২৬ চনত ইংলেণ্ডৰ লিটলহাম্পটনত লাইলা শ্বাহজাদাৰ জন্ম হৈছিল। ইংলেণ্ডত প্ৰাৰম্ভিক শিক্ষা সমাপ্ত কৰাৰ পিছত তেওঁ চিত্ৰশিল্পী-পেইণ্টাৰ হোৱাৰ সিদ্ধান্ত লয় আৰু প্ৰথম অৱস্থাত ইংলেণ্ডত অংকন আৰু জলৰঙৰ প্ৰশিক্ষণ লয়। পিছলৈ তেওঁ কৰাচীত শিল্পী আহমেদ ছাইদ নাগীৰ অধীনত প্ৰশিক্ষণ লয় যিয়ে তেওঁক তেল ব্যৱহাৰ কৰিবলৈ শিকাইছিল। ১৯৬০ চনত কৰাচীৰ পাকিস্তানৰ আৰ্টছ কাউন্সিলত তেওঁৰ প্ৰথম একক প্ৰদৰ্শনী অনুষ্ঠিত হয়। পাকিস্তানৰ সিন্ধু উপত্যকাৰ সভ্যতাৰ শিল্পকৰ্মক আৰ্হি হিচাপে ব্যৱহাৰ কৰি তেওঁ এই প্ৰাচীন সভ্যতাৰ সংস্কৃতিক প্ৰতিফলিত কৰি এক শৃংখলাবদ্ধ চিত্ৰ নিৰ্মাণ কৰিছিল। ১৯৭৬ চনত কৰাচীত অনুষ্ঠিত হোৱা এখন প্ৰদৰ্শনীত এই ছবিসমূহ প্ৰদৰ্শিত হয়। ১৯৮৬ চনত লণ্ডনৰ ৰিজেণ্ট ষ্ট্ৰীটৰ শ্ব’ৰ’কছ ইণ্টাৰনেশ্যনেল গেলেৰীত অনুষ্ঠিত হোৱা গ্ৰুপ শ্ব’ত অংশগ্ৰহণ কৰে। জনা যায়, মৃত্যুৰ পূৰ্বে তেওঁৰ দ্বাৰা মুঠ ৬০ৰ পৰা ৭০খন ছবি নিৰ্মাণ কৰা হৈছিল। ১৯৯৪ চনৰ ২০ জুলাইত তেওঁৰ ষ্টুডিঅ'ত হোৱা গেছ বিস্ফোৰণত তেওঁৰ মৃত্যু হয়।.

## ব্যক্তিগত জীৱন
জীৱনত দুবাৰকৈ বিয়া হৈছিল শ্বাহজাদাই। প্ৰথম বিবাহৰ পৰা তেওঁৰ এটি পুত্ৰ আৰু এগৰাকী কন্যা ছোহেইল আৰু শ্বাহিয়েন জন্ম হৈছিল। প্ৰথম স্বামীৰ পৰা বিচ্ছেদ হোৱাৰ পিছত তেওঁলোকৰ পুত্ৰৰ তত্ত্বাৱধান তেওঁ নিজে পাইছিল আৰু প্ৰথম স্বামীয়ে তেওঁলোকৰ কন্যাৰ তত্ত্বাৱধান লাভ কৰিছিল। পুনৰ বিয়া হৈ দ্বিতীয় বিবাহত জাহিৰ নামৰ আন এজন পুত্ৰ জন্ম হয় যদিও ছোৱালী শ্বাহিয়েনক হেৰুৱাই আৱেগিক অভাৱ কেতিয়াও পাৰ কৰিব নোৱাৰিলে। পিছত তেওঁ মা আৰু সন্তান শীৰ্ষক এখন ছবি নিৰ্মাণ কৰে। কিছুমান বন্ধু আৰু শিল্প সমালোচকে কয় যে, এই ছবিখন মাতৃ হিচাপে তেওঁৰ নিজৰ যন্ত্ৰণাৰ প্ৰতিফলন আছিল।

২০০৫ চনত পাকিস্তান নেচনেল কাউন্সিল অৱ আৰ্টছৰ সঞ্চালক প্ৰধান নয়ম তাহিৰে কয় যে, "লাইলা শ্বাহজাদা আছিল এগৰাকী সংবেদনশীল, অবিচলিত আৰু শক্তিশালী শিল্পী, যাৰ তুলিকাৰ পৰশ আৰু প্ৰভাৱ অপৰিসীম আছিল।"

### মৃত্যু
১৯৯৪ চনৰ ২০ জুলাইত পাকিস্তানৰ ইছলামাবাদত থকা তেওঁৰ ষ্টুডিঅ'ত হোৱা গেছ বিস্ফোৰণত লাইলা শ্বাহজাদাৰ মৃত্যু হয়।

## তথ্য সূত্ৰ

শ্ৰেণী:পাকিস্তানৰ ব্যক্তি
শ্ৰেণী:মৃত ব্যক্তি
শ্ৰেণী:চিত্ৰশিল্পী
নাছিম জেহৰা

**নাছিম জেহৰা** () এগৰাকী পাকিস্তানী সাংবাদিক আৰু লেখক যিয়ে চেনেল ২৪ত প্ৰাইমটাইম কাৰেণ্ট এফেয়াৰ্ছ টকশ্ব' আয়োজন কৰে।

## শিক্ষা আৰু কৰ্মজীৱন
জেহৰাই পাকিস্তানৰ কোৱাইড-ই-আজম বিশ্ববিদ্যালয়ত ব্যৱসায় বিষয়ত অধ্যয়ন কৰে আৰু পিছলৈ ১৯৮৯ চনত টাফ্টছ বিশ্ববিদ্যালয়ৰ ফ্লেচাৰ স্কুলত কূটনীতি বিষয়ত অধ্যয়ন কৰে। জেহৰাই ২০০৬ চনত জনছ হপকিন্স বিশ্ববিদ্যালয়ৰ স্কুল অৱ এডভান্সড ইণ্টাৰনেশ্যনেল ষ্টাডিজত অতিথি প্ৰবক্তা হিচাপে কাৰ্যনিৰ্বাহ কৰিছিল, আৰু পিছলৈ ২০১০ চনত কোৱাইড-ই-আজম বিশ্ববিদ্যালয়ত কাৰ্যনিৰ্বাহ কৰে।.

২০০৮ চনৰ নৱেম্বৰ মাহত তেওঁ *দুনিয়া নিউজ*ত এংকৰ হিচাপে যোগদান কৰে আৰু ২০১৩ চনৰ ফেব্ৰুৱাৰীলৈকে টিভি অনুষ্ঠান পলিচি মেটাৰ্ছৰ আয়োজক আছিল। সেই সময়ছোৱাত মাইকেল মুলেনকে ধৰি কেইবাজনো ৰাষ্ট্ৰীয় আৰু বিশ্বৰ নেতাৰ তেওঁ সাক্ষাৎকাৰ লৈছিল। ২০১৩ চনৰ এপ্ৰিল মাহত কেপিটেল টিভিলৈ জেহৰা গুচি যায় আৰু চেনেলটোৰ কাৰেণ্ট এফেয়াৰ্ছ এডিটৰ হয়। ২০১৪ চনৰ অক্টোবৰ মাহত তেওঁ কেপিটেল টিভি এৰে। ২০১৫ চনৰ ছেপ্টেম্বৰ মাহত তেওঁ নেচনেল ইউনিভাৰ্চিটি অৱ চাইন্স এণ্ড টেকন'লজিত অতিথি অধ্যাপিকা হিচাপে যোগদান কৰে আৰু ২০১৬ চনৰ ফেব্ৰুৱাৰী মাহলৈকে সেই পদত থাকে।২০১৪ চনৰ অক্টোবৰ মাহত তেওঁ চেনেল ২৪ত যোগদান কৰে।

২০১৮ চনত তেওঁ *ফ্ৰম কাৰ্গিল টু দ্য ক্যুপ: ইভেণ্টছ থুক পাকিস্তান* নামৰ গ্ৰন্থখন মুকলি কৰে, য’ত কাৰ্গিল সংঘাতৰ প্ৰসংগ আৰু ভাৰত-পাকিস্তানৰ সম্পৰ্কত বুৰঞ্জী লিপিবদ্ধ হৈছে। গ্ৰন্থ উন্মোচনী অনুষ্ঠানত সাংবাদিক আৰু পাকিস্তানৰ বৈদেশিক নীতি আৰু সামৰিক বিষয়ৰ সৈতে পৰিচিত লোকৰ এটা পেনেলে সাংবাদিক আৰিফ নিজামী, সোহেইল ৱাৰাইচ আৰু প্ৰাক্তন বৈদেশিক সচিব ছলমান বছিৰে গ্ৰন্থখনৰ বিষয়ে আলোচনা কৰে।

## বঁটা আৰু স্বীকৃতি
সাংবাদিকতাত উৎকৃষ্টতাৰ বাবে আগাহী বঁটা - 'বছৰৰ সাংবাদিক' (বছৰৰ আটাইতকৈ বিশ্বাসযোগ্য এংকৰ) (২০১৬) পাকিস্তানৰ আগাহী ফাউণ্ডেচন নামৰ এটা অলাভজনক সংস্থাই প্ৰদান কৰে।

## গ্ৰন্থ

* *From Kargil to the coup : events that shook Pakistan*, 2018.

## বাহ্যিক সংযোগ

* Books by Nasim Zehra on goodreads.com website

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:জীৱিত ব্যক্তি
শ্ৰেণী:লেখিকা
শ্ৰেণী:সাংবাদিক
আৰফা ছায়েদা জেহৰা

**আৰফা ছায়েদা জেহৰা** () এগৰাকী পাকিস্তানী বিশেষজ্ঞ। বৰ্তমান তেওঁ শিক্ষা আৰু ৰাষ্ট্ৰীয় সমন্বয় বিষয়ৰ প্ৰধানমন্ত্ৰীৰ বিশেষ উপদেষ্টা হিচাপে কাৰ্যনিৰ্বাহ কৰি আছে। প্ৰথমে লাহোৰ কলেজ ফৰ ৱমেন ইউনিভাৰ্চিটিত, তাৰ পিছত গভৰ্ণমেণ্ট কলেজ ইউনিভাৰ্চিটিত তেওঁ অধ্যয়ন কৰে আৰু মানোয়াৰ হাৱাই বিশ্ববিদ্যালয়ৰ পৰা উচ্চতৰ ডিগ্ৰী লাভ কৰে। জেহৰা ফৰ্মান খ্ৰীষ্টান কলেজৰ ইতিহাসৰ অধ্যাপিকা এমেৰিটাছ আৰু লাহোৰ কলেজ ফৰ উইমেন ইউনিভাৰ্চিটিৰ প্ৰাক্তন অধ্যক্ষ। তেওঁ ৰাষ্ট্ৰীয় মহিলাৰ মৰ্যাদা আয়োগৰ অধ্যক্ষ আছিল। জেহৰা পঞ্জাৱৰ প্ৰাক্তন কেয়াৰটেকাৰ প্ৰাদেশিক মন্ত্ৰী। তেওঁ উৰ্দু ভাষা আৰু সাহিত্যৰ জ্ঞানৰ বাবে স্বীকৃতিপ্ৰাপ্ত আৰু বৌদ্ধিক ইতিহাস আৰু দক্ষিণ এছিয়াৰ সামাজিক বিষয়ত বিশেষজ্ঞ; বিশ্ববিদ্যালয়ৰ ক্ষেত্ৰৰ বাহিৰত তেওঁ ভাষা সন্মিলন আৰু টেলিভিছন মঞ্চত ভাষণ দিয়ে।

## শিক্ষা
আৰ্ফা ছায়েদা জেহৰাই মহিলা বিশ্ববিদ্যালয়ৰ বাবে লাহোৰ কলেজৰ পৰা সন্মানসহ কলা শাখাত স্নাতক ডিগ্ৰী লাভ কৰে। লাহোৰৰ চৰকাৰী মহাবিদ্যালয় বিশ্ববিদ্যালয়ৰ পৰা উৰ্দু ভাষাত স্নাতকোত্তৰ ডিগ্ৰী লাভ কৰে। মানোয়াৰ হাৱাই বিশ্ববিদ্যালয়ৰ পৰা এছিয়ান অধ্যয়নত স্নাতকোত্তৰ আৰু ইতিহাসত দৰ্শনত ডক্টৰেট ডিগ্ৰী লাভ কৰে।১৯৮৩ চনত তেওঁৰ গৱেষণা পত্ৰখনৰ শিৰোনাম আছিল ছাৰ ছায়িদ আহমদ খান, ১৮১৭-১৮৯৮: মেন উইথ এ মিছন।

## ব্যক্তিগত জীৱন
জেহৰাই উন্নয়ন, মৌলিক মানৱ অধিকাৰ আৰু লিংগ সমতাৰ পোষকতা কৰে। তেওঁ কয় যে তেওঁ কেতিয়াও কোনো বেচৰকাৰী সংস্থাৰ আনুষ্ঠানিক সদস্য হোৱা নাই৷ ইয়াৰ পৰিৱৰ্তে শিক্ষাৰ জৰিয়তে কাম কৰিবলৈ তেওঁ বাছি লৈছে। তেওঁ মহিলাৰ মৰ্যাদাৰ ৰাষ্ট্ৰীয় আয়োগৰ অধ্যক্ষ আৰু মহিলাৰ মৌলিক আইনী অধিকাৰৰ এগৰাকী মধ্যস্থতাকাৰী। মহিলা সমতাৰ ওকালতি কৰি তেওঁ মহিলা কলেজত শিক্ষকতা কৰিবলৈ সিদ্ধান্ত লৈছিল।

## বঁটা আৰু স্বীকৃতি
জেহৰাই হাৱাই বিশ্ববিদ্যালয়ৰ ২০১৬ চনৰ বিশিষ্ট প্ৰাক্তন শিক্ষাৰ্থী বঁটা লাভ কৰে।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:মানৱ অধিকাৰ কৰ্মী
শ্ৰেণী:পাকিস্তানৰ ব্যক্তি
শ্ৰেণী:জীৱিত ব্যক্তি
শ্ৰেণী:নাৰী
গংগাদেৱী

thumb|মধুৰা বিজয়ম ১৯২৪ সংস্কৰণ
**গংগাদেৱী**, যাক **গংগাম্বিকা** বুলিও কোৱা হয়, বৰ্তমান ভাৰতৰ বিজয়নগৰ সাম্ৰাজ্যৰ চতুৰ্দশ শতিকাৰ এগৰাকী ৰাজকুমাৰী আৰু সংস্কৃত কবি আছিল। তেওঁ বিজয়নগৰৰ ৰজা কুমাৰ কম্পনাৰ পত্নী আছিল। কুমাৰ আছিল প্ৰথম বুক্কা ৰায় (প্ৰায় ১৩৬০ - ১৩৭০)ৰ পুত্ৰ। তেওঁ ১৩৬১ খ্ৰীষ্টাব্দত শম্বুৱৰা আৰু মাদুৰাইৰ চুলতানক জয় কৰে, যাৰ ফলত সমগ্ৰ তামিল দেশখন ৰামেশ্বৰমলৈকে বিজয়নগৰ সাম্ৰাজ্যৰ অধীনলৈ আনে।এই যুদ্ধৰ অন্তত গংগাদেৱীয়ে স্বামীৰ বিজয়ৰ বৰ্ণনা কৰি সংস্কৃতত এটা কবিতা লিখিছিল, যাৰ শীৰ্ষক আছিল *মধুৰা বিজয়ম*। গ্ৰন্থখনৰ আৰম্ভণিতে কবিসকলৰ প্ৰশংসা কৰি তেওঁ অগস্ত্য, গংগাধৰ আৰু বিশ্বনাথ আদি তেলেগুভাষী সংস্কৃত কবিসকলক যথেষ্ট প্ৰাধান্য প্ৰদান কৰিছে। তাৰ ভিতৰত শেষৰজন আছিল তেওঁৰ গুৰু। তেওঁৰ বিশেষ প্ৰশংসা আছিল কবি টিক্কায়াৰ বাবে, "যাৰ কবিতা জোনাকৰ পোহৰৰ দৰে, চৰাইৰ দৰে তৃষ্ণাতুৰ কবিসকল মুগ্ধতাত মতলীয়া।" এই টিক্কায়াই হৈছে তেলেগু মহাভাৰতৰ আঠাইশটা পৰ্বণৰ ভিতৰত পোন্ধৰটা ৰচনা কৰা বিখ্যাত টিক্কান সোমাজী। বিশ্বনাথৰ শিষ্য তথা টিক্কানা সোময়াজীৰ কবিতাৰ অনুৰাগী গংগাদেৱী যে এগৰাকী তেলেগু ৰাজকুমাৰী আছিল সেয়া স্পষ্ট।

## জীৱনী

গংগাদেৱী আছিল এগৰাকী সুশিক্ষিত আৰু প্ৰতিভাশালী মহিলা। তাইক তেলেগু ৰাজকুমাৰী বুলি গণ্য কৰা হয়। তেওঁ আছিল এগৰাকী কবি। স্বামী কুমাৰ কম্পন্নাৰ দক্ষিণ অভিযানৰ সময়ত তেওঁ স্বামীৰ লগত গৈছিল। লেখাৰ উপৰিও তেওঁ স্বামীৰ সৈতে যুদ্ধলৈ যাত্ৰা কৰিছিল আৰু আন নাৰীক অনুপ্ৰাণিত কৰিছিল। 

"মধুৰা বিজয়ম"ৰ আৰম্ভণিতে গংগাদেৱীয়ে তেলেগু -ভাষী অঞ্চলৰ কেইবাজনো সংস্কৃত কবিক প্ৰশংসা কৰে, আৰু বিশেষকৈ টিক্কায়াক প্ৰশংসা কৰে। এইজন আছিল "অন্ধ্ৰ মহাভাৰত" ৰ ৰচক টিক্কান। এয়া তেওঁৰ তেলেগু বংশৰ এক শক্তিশালী প্ৰমাণ বুলি গণ্য কৰা হয়।

## সাহিত্যিক কৰ্মৰাজি

গংগাদেৱীয়ে মাদুৰাইৰ মুছলমানসকলৰ ওপৰত স্বামীৰ জয়ৰ কাহিনী কবিতাৰ ৰূপত বৰ্ণনা কৰিছিল। নটা অধ্যায়ৰে গঠিত এই কাব্যিক গ্ৰন্থখনৰ নাম আছিল *মধুৰা বিজয়ম*, যাৰ অৰ্থ হৈছে "মদুৰাইৰ বিজয়।" ইয়াক *বীৰকম্পৰায় চৰিতম* বুলিও কোৱা হয়। এয়া যুদ্ধত তেওঁৰ স্বামীৰ বীৰত্বপূৰ্ণ গাঁথাৰ আখ্যান।

## মধুৰা বিজয়ম

মাধুৰা বিজয়ম এখন ঐতিহাসিক মহাকাব্য, য'ত তামিল দেশৰ কুমাৰ কম্পনাৰ বিজয়ৰ বৰ্ণনা কৰা হৈছে। বিজয়নগৰৰ আদিম ইতিহাসৰ উৎস পুথি হিচাপে ইয়াক সহজে মূল্যায়ন কৰিব নোৱাৰি। গংগা দেৱীৰ কবি হিচাপে উচ্চ মৰ্যাদা আছে; সংস্কৃতক প্ৰকাশৰ মাধ্যম হিচাপে বাছি লোৱা দক্ষিণ ভাৰতীয় মহিলা লেখিকাসকলৰ ভিতৰত তেওঁ হয়তো সৰ্বশ্ৰেষ্ঠ।

এই গ্ৰন্থখনৰ পাণ্ডুলিপি আৱিষ্কাৰ হোৱাৰ পিছত শ্ৰীৰংগমৰ শ্ৰীকৃষ্ণমাচাৰ্য্যই ইয়াৰ তামিল সংস্কৰণ প্ৰকাশ কৰে আৰু তাৰ পিছত অন্নমলাই বিশ্ববিদ্যালয়ে ১৯৫০ চনত ইংৰাজী অনুবাদ প্ৰকাশ কৰে। 

## তথ্যসূত্ৰ

শ্ৰেণী:সংস্কৃত গ্ৰন্থ
শ্ৰেণী:লোকগাথা
শ্ৰেণী:কন্নড় ব্যক্তি
শ্ৰেণী:লেখিকা
শ্ৰেণী:প্ৰাচীন ভাৰতৰ নাৰী
শ্ৰেণী:ভাৰতীয় মহিলা কবি
দাসৱালা

**দাসৱালা** () ২০১৩ চনৰ, এম এছ ৰমেশ পৰিচালিত এখন কানাড়া নাট্যধৰ্মী ছবি। ২০১৩ চনৰ ১১ অক্টোবৰত দাসৱালা মুক্তি পায়।  মুখ্য ভূমিকাত প্ৰেম আৰু ঐশ্বৰ্য মেননে অভিনয় কৰিছে। অন্যান্য ভূমিকাত আছে হেমা চৌধুৰী, ৰংগায়ন ৰঘু আৰু অবিনাশ। অনিতা ভাটে ছবিখনৰ এটা আইটেম চঙত অভিনয় কৰিছিল। ছবিখনৰ কাহিনীভাগ আৰু দুখন কানাড়া ছবি– ডাইৰেক্টৰছ স্পেচিয়েল আৰু কৰোড়পতিৰ সৈতে মিলে। ইয়াকো কোৱা হয় যে এই সকলোবোৰ ছবিৰ ধাৰণা ১৯৯৬ চনৰ স্পেনিছ ছবি ফেমিলিয়াৰ সৈতে সম্পৰ্কিত হ'ব পাৰে, য'ত এজন অকলশৰীয়া ধনী মানুহে নিজৰ জন্মদিনত পৰিয়ালৰ সদস্য হিচাপে অভিনয় কৰিবলৈ ভাৰাতীয়া অভিনেতা নিয়োগ কৰে।

## কাহিনী
দাসৱালা দুজন পৰ্যটকৰ গাইড – সত্য (প্ৰেম) আৰু ৰংগাৰ (ৰংগায়ন ৰঘু) বিষয়ে। স্ফুৰ্টিবাজ গাইড দুজনে এক অদ্ভুত পৰিস্থিতিৰ সন্মুখীন হয়, যেতিয়া এজন প্ৰতিবন্ধী শিল্পী, এজন গায়ক, বেশ্যাবৃত্তিৰ কবলৰ পৰা পলায়ন কৰা এজনী ছোৱালী, নিজৰ পুত্ৰৰ লগত কাজিয়া কৰি ঘৰৰ পৰা ওলাই অহা এজনী মহিলা আৰু পিতৃ-মাতৃয়ে নিৰ্বাচিত কৰা দৰাজনক গ্ৰহণ কৰিব নোৱাৰি ঘৰৰ পৰা পলাই অহা এজনী ছোৱালী তেওঁলোকৰ ওচৰলৈ আহে। তেওঁলোকৰ প্ৰত্যেকৰে কিছুমান আবেগিক কাহিনী আছে, যিয়ে বৰ্তমানৰ সমাজখনক প্ৰতিফলিত কৰে। কাহিনী আগবাঢ়ি যোৱাৰ লগে লগে বিভিন্ন ঘটনাক্ৰমৰ অৱতাৰনা হয় আৰু তেওঁলোকৰ প্ৰত্যেকেই নিজৰ নিজৰ ঘৰলৈ ঘূৰি যায়। কিন্তু মূল চৰিত্ৰ ঐশ্বৰ্য (ঐশ্বৰ্য মেনন) সত্যৰ (প্ৰেম) লগত থাকিবলৈ সিদ্ধান্ত লয় আৰু সত্যক বচাবলৈ তেওঁ দৰাজনৰ লগত কাজিয়া কৰিবলগীয়া হয়।

## তথ্য সংগ্ৰহ

## বাহ্যিক সংযোগ
* 
শ্ৰেণী:কানাড়া চলচ্চিত্ৰ
শ্ৰেণী:২০১৩ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
আমে-ন′-উজুমে

**আমে-ন′-উজুমে-ন′-মিক′ট′** (জাপানী: 天宇受売命, 天鈿女命, ইংৰাজী: Ame-no-Uzume-no-Mikoto) জাপানৰ শ্বিণ্ট' ধৰ্ম অনুসৰি দোকমোকালি, হাস্য, ধ্যান, আমোদ-প্ৰমোদ আৰু কলাৰ দেৱী আৰু সহযোগী দেৱতা ছাৰুতাহিক′ অকামিৰ (Sarutahiko Ōkami) পত্নী। (-no-Mikoto শব্দাংশ জাপানী দেৱতাৰ নামৰ লগত সংযুক্ত কৰা এটা সাধাৰণ সন্মানীয় উপাধি; ইয়াক অসমীয়া সন্মানীয় 'মহোদয়' শব্দৰ সৈতে সাদৃশ্য থকা বুলি বুজিব পাৰি।) তেওঁ নিৰুদ্দেশ হোৱা সূৰ্য্য দেৱী আমাটেৰাছু অ′মিকামিৰ সন্ধান উলিয়াবলৈ সহায় কৰাৰ বাবে জনাজাত৷ অ′মিকামিয়ে নিজকে এটা গুহাত লুকুৱাই ৰাখিছিল। তেওঁৰ নামটো আমা-ন′-উজুমে-ন′-মিক′ট′ (Ama-no-Uzume-no-Mikoto) বুলিও উচ্চাৰণ কৰিব পাৰি। সম্ভৱতঃ তেওঁৰ স্বামীৰ সৈতে তেওঁৰ সম্পৰ্কৰ বাবে তেওঁক অ′মিয়ান′মে-ন′-অ′কামি (Ōmiyanome-no-Ōkami) ইনাৰী কামি বুলিও জনা যায়। তেওঁক আমে-ন′-উজুমে-ন′-মিক′ট′, মহান প্ৰলুব্ধকাৰক (The Great Persuader) আৰু স্বৰ্গীয় মহিলা সতৰ্ককৰ্তা (The Heavenly Alarming Female) নামেৰেও জনা যায়। তেওঁক কীঅ′গেন (kyōgen) প্ৰহসনত নিজৰ কামুকতাত আনন্দ কৰা এগৰাকী মহিলা অ′কামি(Okame) হিচাপে চিত্ৰিত কৰা হৈছে৷

## কিংবদন্তি
এবাৰ সূৰ্য্যৰ দেৱী আমাটেৰাছু আৰু তেওঁৰ ভাতৃ ধুমুহা দেৱতা চুছানো’ৱৰ (Susano'o) মাজত কাজিয়া হৈছিল৷ চুছানো’ৱে আমাটেৰাছু খেতি পথাৰ নষ্ট কৰিছিল, ছাল চিঙা ঘোঁৰা এটা তাঁতশাললৈ দলিয়াই দিছিল আৰু তেওঁৰ এগৰাকী কুমাৰীক নিৰ্মমভাৱে হত্যা কৰিছিল। আমাটেৰাছুৱে তেওঁৰ ওপৰত ক্ৰোধিত হৈ আমানো-ইৱাটো (Amano-Iwato) নামৰ স্বৰ্গীয় শিলৰ গুহা এটালৈ গৈ লুকাই আছিল। সূৰ্য্যৰ পোহৰৰ অবিহনে পৃথিৱীখন আন্ধাৰ হৈ পৰিল আৰু দেৱতাসকলে বহু চেষ্টা কৰিও তেওঁক আত্মগোপন কৰি থকা স্থানৰ পৰা বাহিৰলৈ আনিব নোৱাৰিলে।

চতুৰ উজুমে গুহাৰ প্ৰৱেশদ্বাৰৰ ওচৰৰ এটা ফুলৰ পাত্ৰ ওলোটা কৰি তাৰ ওপৰত নাচিবলৈ ধৰিলে, অন্য দেৱতাৰ সন্মুখত তেওঁ নিজৰ কাপোৰবোৰ ফালি পেলাবলৈ ধৰিলে। তেওঁলোকে এই কথাটো ইমানেই হাস্যৰসময়ী বুলি গণ্য কৰিছিল যে এই দৃশ্য দেখি তেওঁলোকে হাঁহিবলৈ ধৰিলে। এই নৃত্যৰ পৰাই জাপানৰ পৰম্পৰাগত কাগুৰা নৃত্যৰ জন্ম হৈছিল বুলি কোৱা হয়।

আমাটেৰাছুৱে বাহিৰত কিহৰ হুলস্থুল চলি আছে চাবলৈ বাহিৰলৈ ভুমুকি মাৰিলে। গুহাৰ দুৱাৰ খুলি তেওঁ উজুমেই গছ এজোপাত থৈ দিয়া আইনা এখনত তেওঁৰ উজ্জ্বল মণিটোৰ সৈতে নিজৰে গৌৰৱময় প্ৰতিফলনটো দেখিলে আৰু লাহে লাহে তেওঁ লুকাই থকা ঠাইৰ পৰা ওলাই আহিল।

সেই মুহূৰ্ততে তাজিকাৰ′ দেৱতাই লৰালৰিকৈ গুহাটো বন্ধ কৰি দিলে। আন এজন দেৱতাই প্ৰৱেশদ্বাৰৰ সিপাৰে এটা যাদুকৰী শ্বিমেনৱা (shimenawa, মন্ত্ৰপুতঃ ৰচী) বান্ধি দিলে। তাৰ পিছত ক′য়ানে আৰু ফুট′ডামাই তেওঁক পুনৰ ঘূৰি আহিবলৈ অনুৰোধ কৰিলে। তেওঁ মান্তি হ’ল আৰু পৃথিৱীলৈ পোহৰ ঘূৰি আহিল।

## তথ্য সংগ্ৰহ

শ্ৰেণী:জাপানী শ্ৰুতিকথা
লক্ষ্মী গৌতম

**লক্ষ্মী গৌতম** ( ;  ) এগৰাকী ভাৰতীয় ৰাজনীতিবিদ আৰু ভাৰতৰ উত্তৰ প্ৰদেশৰ ষোড়শ বিধানসভাৰ সদস্য আছিল। উত্তৰ প্ৰদেশৰ চণ্ডাউছি সমষ্টিক প্ৰতিনিধিত্ব কৰিছিল আৰু সমাজবাদী পাৰ্টিৰ সদস্য।

## প্ৰাৰম্ভিক জীৱন আৰু শিক্ষা
লক্ষ্মী গৌতমৰ জন্ম হৈছিল উত্তৰ প্ৰদেশৰ বুডাউনত। এম জে পি ৰোহিলখণ্ড বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰিছে। গৌতম অনুসূচিত জাতি সম্প্ৰদায়ৰ অন্তৰ্গত।

## ৰাজনৈতিক কেৰিয়াৰ
লক্ষ্মী গৌতম এটা কাৰ্যকালৰ বাবে বিধায়ক হৈ আছে। চান্দাউছি সমষ্টিক প্ৰতিনিধিত্ব কৰিছিল আৰু সমাজবাদী পাৰ্টিৰ সদস্য।

## দখল কৰা পদ
২০১২চনৰ পৰা ২০১৭ চনলৈ  ১৬ নং বিধানসভা	 সদস্য,চন্দাউছি

## লগতে চাওক

*চণ্ডাউছি
*ভাৰতৰ ৰাজনীতি
*উত্তৰ প্ৰদেশৰ ষোল্লতম বিধানসভা
*উত্তৰ প্ৰদেশ বিধানসভা

## তথ্য সূত্ৰ
গিদ্ধ

**গিদ্ধ** (; অৰ্থ: **শগুণ**) ১৯৮৪ চনত নিৰ্মিত হিন্দী ভাষাৰ এখন ছবি, যাৰ পৰিচালনা টি. এছ. ৰংগাৰ। ইয়াত স্মিতা পাটিল, ওম পুৰী আৰু নানা পাটেকাৰ আদিয়ে অভিনয় কৰিছে। দেৱদাসী পৰম্পৰাৰ বিৰুদ্ধে সংগ্ৰাম কৰা লোকসকলৰ অসহায়তাক গভীৰভাৱে চিত্ৰিত কৰাৰ বাবে ছবিখনে ৩২তম ৰাষ্ট্ৰীয় চলচ্চিত্ৰ বঁটাত বিশেষ জুৰী  লাভ কৰে।

## প্লট
ভাৰতৰ কৰ্ণাটক-মহাৰাষ্ট্ৰ সীমান্তৰ এখন দুৰ্গম গাঁৱত দুখীয়া বাসিন্দাসকলে দেৱদাসী পৰম্পৰা অনুসৰণ কৰে আৰু সেই পৰম্পৰা অনুসৰি যুৱতী ছোৱালীবোৰক দেৱী য়েল্লাম্মাৰ সেৱাত আগবঢ়োৱা হয়। জমিদাৰ, পুৰোহিত আৰু অন্য পুৰুষসকলে এই দেৱদাসী ছোৱালীবোৰক যৌন শোষণ কৰে আৰু বীৰপ্পনৰ দৰে দালালে সিহঁতক বোম্বেৰ বেশ্যালয়লৈ লৈ যায়। ভাষ্য নামৰ এজন মজদুৰ আৰু তেওঁৰ পত্নী হনুমীয়ে শক্তিশালী সামন্ত দেশাইৰ বিৰুদ্ধে গৈ মাষ্টাৰজীৰ সহায়ত লক্ষ্মীক দেৱদাসী হোৱাৰ পৰা বচাবলৈ সিদ্ধান্ত লয় আৰু ই প্ৰথাৰ বিৰুদ্ধে জাগৰণৰ নেতৃত্ব দিয়ে।
## তথ্য সংগ্ৰহ

## বাহ্যিক সংযোগ
* 
*
শ্ৰেণী:হিন্দী চলচ্চিত্ৰ
শ্ৰেণী:১৯৮৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
গংগুবাই কাঠিয়াৱাড়ী (চলচ্চিত্ৰ)

**গংগুবাই কাঠিয়াৱাড়ী** () ২০২২ চনৰ ভাৰতীয় হিন্দী ভাষাৰ এখন জীৱনীমূলক অপৰাধ নাট্যধৰ্মী ছবি। পৰিচালনা সঞ্জয় লীলা ভাঞ্চালীৰ আৰু প্ৰযোজনা কৰিছে ভাঞ্চালীয়ে নিজে আৰু জয়ন্তীলাল গাদাই। এছ হুছেইন জাইদিৰ মাফিয়া কুইনছ অৱ মুম্বাই নামৰ কিতাপখনৰ আধাৰত নিৰ্মিত এই ছবিখনত কাঠিয়াৱাড়ৰ এজনী সাধাৰণ ছোৱালী গংগুবাই কাঠিয়াৱাড়ীৰ কাহিনী কোৱা হৈছে, যাক বলপূৰ্বকভাবে বেশ্যাবৃত্তিত জড়িত কৰোৱা হৈছিল; পিছলৈ গংগুবাই বোম্বেৰ ৰেড লাইট এলেকাৰ মেডাম আৰু এগৰাকী প্ৰভাৱশালী ব্যক্তিত্বলৈ পৰিণত হৈছিল।[7] ছবিখনৰ শিৰোনাম চৰিত্ৰত অভিনয় কৰিছে আলিয়া ভাটে। অন্যান্য গুৰুত্বপূৰ্ণ চৰিত্ৰত অভিনয় কৰিছে শান্তনু মহেশ্বৰী, বিজয় ৰাজ, ইন্দিৰা তিৱাৰী, সীমা পাহৱা, জিম সৰভ আৰু অজয় দেৱগনে।

২০২২ চনৰ ১৬ ফেব্ৰুৱাৰীত ৭২তম বাৰ্লিন আন্তঃৰাষ্ট্ৰীয় চলচ্চিত্ৰ মহোৎসৱত প্ৰিমিয়াৰ হোৱা গংগুবাই কাঠিয়াৱাড়ীয়ে ২০২২ চনৰ ২৫ ফেব্ৰুৱাৰীত ছবিগৃহত মুক্তি লাভ কৰে। এই ছবিখন ঘৰুৱা বক্স অফিচত ১৫৩.৬৯ কোটি টকা (১৮ মিলিয়ন মাৰ্কিন ডলাৰ) আৰু বিশ্বজুৰি ২০৯.৭৭ কোটি টকা (২৪ মিলিয়ন মাৰ্কিন ডলাৰ) উপাৰ্জন কৰি ব্যৱসায়িক সফল চিহ্নিত হয়।[8] অসংখ্য প্ৰকাশনে ২০২২ চনত বিভিন্ন বৰ্ষৰ সৰ্বশ্ৰেষ্ঠ ছবি আৰু আৰু অভিনয়ৰ তালিকাত গংগুবাই কাঠিয়াৱাড়ী আৰু ছবিখনত আলিয়া ভাটৰ প্ৰদৰ্শনক সূচীবদ্ধ কৰিছিল।[9][10]

ছবিখনে বিভিন্ন প্ৰশংসা লাভ কৰিছে। ৬৯তম ৰাষ্ট্ৰীয় চলচ্চিত্ৰ বঁটাত গংগুবাই কাঠিয়াৱাড়ীয়ে শ্ৰেষ্ঠ অভিনেত্ৰী (ভাট) আৰু শ্ৰেষ্ঠ চিত্ৰনাট্যকে (ভাঞ্চালী আৰু বশিষ্ঠ) ধৰি ৫টা বঁটা লাভ কৰে।[11] ৬৮তম ফিল্মফেয়াৰ বঁটাত ছবিখনে ১৭টা আগশাৰীৰ মনোনয়ন লাভ কৰে আৰু শ্ৰেষ্ঠ চলচ্চিত্ৰ, শ্ৰেষ্ঠ পৰিচালক (ভাঞ্চালী), আৰু শ্ৰেষ্ঠ অভিনেত্ৰীকে (ভাট) ধৰি ১১টা আগশাৰীৰ বঁটা লাভ কৰে।[12]
## সন্মান
;৬৯তম ৰাষ্ট্ৰীয় চলচ্চিত্ৰ বঁটা
*শ্ৰেষ্ঠ অভিনেত্ৰী - আলিয়া ভাট, কীৰ্তি ছেননৰ সৈতে
*শ্ৰেষ্ঠ চিত্ৰনাট্য (অভিযোজিত) -
*শ্ৰেষ্ঠ চিত্ৰনাট্য (সংলাপ)-
*শ্ৰেষ্ঠ সম্পাদনা
*শ্ৰেষ্ঠ মেকআপ
## তথ্য সংগ্ৰহ

## বাহ্যিক সংযোগ
* 
* 
* 

শ্ৰেণী:হিন্দী চলচ্চিত্ৰ
শ্ৰেণী:২০২২ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:জীৱনীমূলক চলচ্চিত্ৰ
জোহৰা ইউছুফ

**জোহৰা ইউছুফ** (জন্ম ২ মে' ১৯৫০) এগৰাকী বিজ্ঞাপনৰ পেছাদাৰী, আৰু এগৰাকী সক্ৰিয় সমাজ কৰ্মী৷ তেওঁ এগৰাকী সাংবাদিক যিয়ে মহিলাৰ অধিকাৰ, মানৱ অধিকাৰ আৰু সংবাদ মাধ্যমৰ ক্ষেত্ৰত কৰা কামৰ বাবে প্ৰশংসা লাভ কৰে। জোহৰা পাকিস্তানৰ মানৱ অধিকাৰ আয়োগৰ প্ৰাক্তন অধ্যক্ষ।

## শিক্ষা
জোহৰাই পূব পাকিস্তানৰ (বৰ্তমান বাংলাদেশ) ঢাকাৰ হলি ক্ৰছ কলেজৰ পৰা স্নাতক ডিগ্ৰী লাভ কৰে।

## কৰ্মজীৱন
স্নাতক হোৱাৰ পিছত জোহৰা ইউছুফে এম এন জে কমিউনিকেচনত এডভাৰটাইজাৰ হিচাপে কাম কৰিবলৈ আৰম্ভ কৰে। ১৯৭১-১৯৮১ চনলৈকে এম এন জেত কাম কৰিছিল। ১৯৮১ চনৰ জুন মাহত তেওঁ দ্য ষ্টাৰ, (ডন মিডিয়া গ্ৰুপৰ এটা প্ৰকাশন)ৰ ছুটিৰ দিনত আলোচনীৰ সম্পাদিকা হিচাপে যোগদান কৰে। ১৯৮৬ চনত তেওঁ *স্পেকট্ৰম কমিউনিকেচন ৱাই এণ্ড আৰ*ত সৃষ্টিশীল পৰিচালক হিচাপে যোগদান কৰে। পিছলৈ ৱাই এণ্ড আৰৰ মুখ্য সৃষ্টিশীল বিষয়া হয়। ইউছুফ ছবছৰ ধৰি এছিয়া পেচিফিক ফ’ৰাম অন ৱমেন, ল এণ্ড ডেভেলপমেণ্টৰ কাউন্সিল মেম্বাৰ আছিল। দক্ষিণ এছিয়া ফ’ৰাম ফৰ হিউমেন ৰাইটছ সংস্থাৰ ব্যুৰো সদস্য হিচাপেও কাৰ্যনিৰ্বাহ কৰা ইউছুফে সাত বছৰ ধৰি কমনৱেলথ হিউমেন ৰাইটছ ইনিচিয়েটিভৰ ব’ৰ্ডৰ সদস্য আছিল।

১৯৮৮ চনত ইউছুফে পাকিস্তানৰ মানৱ অধিকাৰ আয়োগ (HRCP)ত যোগদান কৰে; যি আন্তৰ্জাতিক মানৱ অধিকাৰ ফেডাৰেচন (FIDH)ৰ এটা অলাভজনক সদস্য সংস্থা। ১৯৯০ চনত পৰিষদৰ সদস্য নিৰ্বাচিত হৈ উপাধ্যক্ষৰ লগতে মহাসচিব হিচাপেও কাৰ্যনিৰ্বাহ কৰে। ২০১১ চনত ইউছুফ এইচ আৰ চি পিৰ অধ্যক্ষ নিৰ্বাচিত হয়। ২০১৩ চনত ইউছুফ এফআইডিএইচৰ উপ-সভাপতি হিচাপেও নিৰ্বাচিত হয়।২০১৪–১৭ চনৰ কাৰ্যকালৰ বাবে তেওঁ পুনৰ এইচআৰচিপিৰ সহ-সভাপতি নিৰ্বাচিত হয়। ইউছুফ এগৰাকী ফ্ৰীলান্স লেখিকাও আৰু সংবাদ মাধ্যম আৰু সংঘাত নিৰাময়, নাৰীবাদ আৰু নাৰী অধিকাৰ আদি বিষয়ৰ বহু কিতাপ, আলোচনী আৰু বাতৰি কাকতত অৱদান আগবঢ়াইছে।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
নন্দিতা কৃষ্ণ

**নন্দিতা কৃষ্ণ** (; জন্ম ১৯৫১) এগৰাকী ভাৰতীয় লেখিকা, পৰিৱেশবিদ আৰু শিক্ষাবিদ। ভাৰত চৰকাৰে তেওঁক স্বীকৃতি প্ৰদান কৰি ২০১৫ চনত প্ৰথম নাৰী শক্তি বঁটাৰ ভিতৰত অন্যতম, ভাৰতৰ মহিলাৰ বাবে সৰ্বোচ্চ বঁটা প্ৰদান কৰিছিল। তেওঁ চি.পি.ৰ সভানেত্ৰী। চেন্নাইৰ ৰামাস্বামী আয়ৰ ফাউণ্ডেশ্যন আৰু কেইবাখনো গ্ৰন্থৰ লেখিকা।

## জীৱন
১৯৫১ চনত নন্দিতা জগন্নাথনৰ জন্মগ্ৰহণ হয়।
নন্দিতা মাদ্ৰাজ ৰাষ্ট্ৰপতিৰ অধিবক্তা তথা মহাধিবক্তা ড০ চি পি ৰামাস্বামী আয়াৰৰ প্ৰপৌত্ৰ,যি জন ট্ৰেভাংকুৰ ৰাজ্যৰ দেৱান আৰু আন্নামলাই আৰু বিশ্ববিদ্যালয় আৰু ট্ৰাভাংকুৰ বিশ্ববিদ্যালয়ৰ উপাচাৰ্য আছিল।

তেওঁৰ মাতৃ শকুন্তলা জগন্নাথন, উপ-সঞ্চালক প্ৰধান আৰু ভাৰত চৰকাৰৰ পৰ্যটনৰ আঞ্চলিক সঞ্চালক, মুম্বাই, আৰু বেষ্ট চেলাৰ হিন্দু ধৰ্ম – এণ ইনট্ৰডাকচন এণ্ড গণেশ, আৰু এ.আৰ. জগন্নাথন, টাটা প্ৰজেক্টছ লিমিটেডৰ ভাইচ-চেয়াৰমেন আৰু পৰিচালন সঞ্চালক। তেওঁৰ মাতৃৰ ফালৰ পৰা দাদা আছিল ভাৰত চৰকাৰৰ প্ৰাক্তন আইন মন্ত্ৰী চি আৰ পট্টাভিৰমন।

তেওঁ বম্বেত থকা কেথেড্ৰেল এণ্ড জন কনন হাই স্কুলত অধ্যয়ন কৰিছিল। ১৯৭০ চনত মুম্বাইৰ এলফিনষ্টন কলেজৰ পৰা স্নাতক হয় আৰু ১৯৭৫ চনত বম্বে বিশ্ববিদ্যালয়ৰ পৰা "দ্য আইকনোগ্ৰাফি অৱ বিষ্ণু নাৰায়ণ" বিষয়ত পিএইচডি লাভ কৰে। গৱেষণাৰ সময়ছোৱাত তেওঁ এজন হেৰাছ স্কলাৰ আছিল।

২০১৬ চনত পশ্চিম বংগৰ বিদ্যাসাগৰ বিশ্ববিদ্যালয়ৰ পৰা সাহিত্যত সন্মানীয় ডক্টৰেট ডিগ্ৰী লাভ কৰে।

## বঁটা

২০১৫ চনত তেওঁৰ নেতৃত্ব আৰু কৃতিত্বৰ বাবে প্ৰথম নাৰী শক্তি বঁটাৰ ভিতৰত অন্যতম।আন্তঃৰাষ্ট্ৰীয় নাৰী দিৱসৰ দিনা তেতিয়াৰ ভাৰতৰ ৰাষ্ট্ৰপতি প্ৰণৱ মুখাৰ্জীৰ পৰা এই বঁটা প্ৰদান কৰা হয়।

তেওঁৰ আন আন বঁটাসমূহৰ ভিতৰত এম্বেছাদৰ ফৰ পিছ বঁটা (২০১৭); আন্তঃৰাষ্ট্ৰীয় সামাজিক কৰ্মী বঁটা (২০১৭) ছাৰ জে চি বছ মেম’ৰিয়েল বঁটা (২০১৪); পৰিৱেশ সুৰক্ষাৰ বাবে ড° এম এছ স্বামীনাথন বঁটা (২০০৪); স্ত্ৰী ৰত্ন (১৯৯৮); আৰু আউটষ্টেণ্ডিং উইমেন অৱ এছিয়া (১৯৯৭)। চিপিআৰ পৰিৱেশ শিক্ষা কেন্দ্ৰই তেওঁৰ পৰিচালকৰ অধীনত ইন্দিৰা গান্ধী পৰবৰণ পুৰস্কাৰ (১৯৯৬) লাভ কৰে।

ভাৰতীয় সংস্কৃতি আৰু পৰিৱেশ সম্পৰ্কে কেইবাখনো ৰাষ্ট্ৰীয় আৰু আন্তঃৰাষ্ট্ৰীয় আলোচনা চক্ৰ আৰু সন্মিলনৰ আয়োজন কৰিছে।

## ব্যক্তিগত জীৱন
তেওঁৰ বিবাহ হয় এছ. চিন্নী কৃষ্ণাৰ সৈতে, যি এগৰাকী উদ্যোগপতি আৰু জীৱ-অধিকাৰ দানশীল সংস্থা ব্লু ক্রছ অৱ ইণ্ডিয়াৰ সহ-প্ৰতিষ্ঠাপক তথা সভাপতি। তেওঁ ব্লু ক্রছ অৱ ইণ্ডিয়াৰ ব’ৰ্ড অৱ গভৰ্ণৰ্চৰ সদস্য। 

তেওঁৰ দুজন পুত্ৰ আছে – ডা. প্ৰশান্ত কৃষ্ণা, যি C.P. ৰামস্বামী আইয়াৰ ফাউণ্ডেশ্যনৰ কাৰ্যবাহী নিৰ্বাহক, আৰু ৰুদ্ৰ কৃষ্ণা, যি "Onus of Karma" আৰু "Brahma Towers" নামৰ কিতাপৰ লেখক।

## তথ্য সূত্ৰ
মাৰিয়া তুৰপাকাই ৱাজিৰ

**মাৰিয়া টুৰপাকাই ৱাজিৰ** (; জন্ম:- ২২ নৱেম্বৰ, ১৯৯০) এগৰাকী পেছাদাৰী পাকিস্তানী স্কোৱাছ খেলুৱৈ। মুছলমান ছোৱালী হিচাপে প্ৰতিযোগিতামূলক খেলত অংশগ্ৰহণ কৰিবলৈ জীৱনৰ প্ৰথম ১৬ বছৰ ল'ৰাৰ দৰে তেওঁ সাজ-পোছাক পিন্ধিছিল আৰু চেংগিছ খান নাম ব্যৱহাৰ কৰিছিল৷ তেওঁক পিতৃ-মাতৃয়ে সম্পূৰ্ণ সমৰ্থন কৰিছিল৷ 
 
১২ বছৰ বয়সত ভাৰোত্তোলনত ল’ৰাক পৰাস্ত কৰাৰ পিছত তুৰপাকাই স্কোয়াছ খেলিবলৈ ল'লে আৰু জন্মৰ প্ৰমাণ পত্ৰ দেখুৱাবলগীয়া হোৱাৰ বাবে ল’ৰাৰ অভিনয় এৰি দিলে। ২০০৬ চনত তেওঁ পেছাদাৰীভাৱে আন্তঃৰাষ্ট্ৰীয় স্কোয়াছ প্ৰতিযোগিতাত অৱতীৰ্ণ হোৱা প্ৰথমগৰাকী জনজাতীয় পাকিস্তানী ছোৱালী হিচাপে পৰিগণিত হয়। ২০০৭ চনৰ আগষ্ট মাহত পাকিস্তানৰ ৰাষ্ট্ৰপতিয়ে তেওঁক *ছালাম পাকিস্তান* বঁটা প্ৰদান কৰে। তালিবানে ভাবুকি দিয়াৰ পাছত তেওঁ ৩ বছৰ ঘৰত আবদ্ধ হৈ থাকে। ২০০৯ চনত তেওঁ বিশ্ব জুনিয়ৰ মহিলা স্কোয়াছ চেম্পিয়নশ্বিপত তেওঁ তৃতীয় স্থান লাভ কৰে। ২০১১ চনত জোনাথন পাৱাৰৰ সৈতে প্ৰশিক্ষণ ল’বলৈ কানাডাৰ অণ্টাৰিঅ’ৰ টৰণ্টোত উপস্থিত হয়৷ ২০১২ চনৰ ডিচেম্বৰ মাহত তেওঁৰ সৰ্বোচ্চ বিশ্ব ৰেংকিং আছিল ৪১ নম্বৰ। ২৬ বছৰ বয়সত তেওঁ পাকিস্তানৰ সৰ্বোচ্চ ৰেংকিঙৰ মহিলা স্কোয়াছ খেলুৱৈ আছিল, আৰু আই অ’ চিৰ মহিলা ক্ৰীড়া আয়োগত নিযুক্তি লাভ কৰিছিল।

## প্ৰাৰম্ভিক জীৱন আৰু শিক্ষা
১৯৯০ চনৰ ২২ নৱেম্বৰত আফগানিস্তানৰ সীমান্তৱৰ্তী উত্তৰ-পশ্চিম পাকিস্তানৰ জনজাতীয় অঞ্চল বান্নুৰ ড'মেলত মাৰিয়া টুৰপাকাইৰ জন্ম হয়। তেওঁৰ জন্মস্থলী অঞ্চলটোত তালিবানৰ উপস্থিতিৰ পিছতো মহিলাৰ অধিকাৰৰ প্ৰতি তেওঁৰ শিক্ষক মাতৃ-পিতৃ দায়বদ্ধ আছিল। তেওঁৰ ভগ্নী আইছা গুলালা এগৰাকী পাকিস্তানী ৰাজনীতিবিদ যিয়ে জনজাতীয় অঞ্চলৰ মহিলাসকলক সবলীকৰণৰ বাবে কাম কৰে।

অতি ৰক্ষণশীল জনজাতীয় অঞ্চলত ছোৱালীক ঘৰৰ বাহিৰলৈ যাবলৈ দিয়া নহ’লেও সৰুতে তুৰপাকাই বাহিৰত খেলি ভাল পাইছিল। ৪ বছৰ বয়সত পিতৃ-মাতৃয়ে তেওঁক ল’ৰাৰ কাপোৰ পিন্ধিবলৈ অনুমতি দিছিল আৰু ৭ বছৰ বয়সলৈকে তেওঁ ল’ৰা হিচাপে জীয়াই আছিল। পঞ্চম শ্ৰেণীৰ আগতে তেওঁ সকলো ড্ৰেছ জ্বলাই দিলে। তেওঁৰ দেউতাকে তেওঁৰ টমবয় ভনীয়েকৰ সৈতে সাদৃশ্য দেখিছিল৷ তেওঁ ভাবিছিল যে "ছোৱালীজনীয়ে মূলতঃ ভগ্ন হৃদয়ৰ বাবেই মৃত্যুবৰণ কৰিছে, কাৰণ তেওঁক জীৱনটো বিচৰাধৰণে জীয়াই থাকিবলৈ দিয়া হোৱা নাছিল।"

২০০২ চনত তুৰপাকাইৰ পিতৃয়ে "তেওঁৰ নেতিবাচক শক্তিক একত্ৰিত কৰিবলৈ" পেছাৱাৰত ভাৰোত্তোলনত অংশগ্ৰহণ কৰোৱায় আৰু চেংগিছ খান নামেৰে জীয়েকক চিনাকি কৰাই দিয়ে৷  দেউতাকৰ স্পষ্ট সমৰ্থনত তেওঁ ল’ৰা হিচাপে প্ৰশিক্ষণ লৈ প্ৰতিযোগিতাত অংশগ্ৰহণ কৰিছিল। ১২ বছৰ বয়সত তেওঁ লাহোৰত জুনিয়ৰ চেম্পিয়নশ্বিপ লাভ কৰে, আৰু বাধ্যতামূলক ওজনৰ বাবে কাপোৰ পিন্ধি ৰাখিবলৈ সক্ষম হয়৷ তেওঁৰ ভায়েকে কাপোৰ খুলিবলৈ অস্বীকাৰ কৰিছিল৷ ভাৰোত্তোলন কৰা ঠাইত স্কোয়াছ পৰ্যবেক্ষণ কৰাৰ পিছত মাৰিয়া স্কোয়াছৰ প্ৰতি মোহিত হৈ পৰে আৰু ইয়াক তেওঁৰ পৰৱৰ্তী প্ৰত্যাহ্বান হিচাপে গ্ৰহণ কৰে৷ তেওঁৰ দেউতাকে তেওঁক স্কোয়াছ একাডেমীলৈ লৈ গ’ল আৰু জন্মৰ প্ৰমাণ পত্ৰ দেখুৱাবলগীয়া হোৱাৰ পিছত তেওঁক ল’ৰাৰ অভিনয় কৰিবলৈ দিলে। এদিন লিংগৰ সত্যতা ফাদিল হৈ পৰিল আৰু তেওঁৰ কোনো প্ৰশিক্ষণৰ অংশীদাৰ বা প্ৰশিক্ষক নাপালে৷ ঘণ্টাৰ পিছত ঘণ্টা ধৰি তেওঁ নিজেই প্ৰশিক্ষণ লৈছিল। তেওঁক আন খেলুৱৈ, ল'ৰা আৰু পুৰুষ উভয়েই মানসিকভাৱে হাৰাশাস্তি কৰিছিল।

## তথ্যসূত্ৰ

শ্ৰেণী:পাকিস্তানৰ খেলুৱৈ
শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ মহিলা অধিকাৰ কৰ্মী
নগৰবধু

**নগৰবধু** আছিল প্ৰাচীন ভাৰতৰ কিছুমান ঠাইত পালন কৰা পৰম্পৰা। মহিলাসকলে নগৰবধূৰ খিতাপ লাভৰ বাবে প্ৰতিযোগিতাত অংশগ্ৰহণ কৰিছিল, আৰু এই প্ৰথাৰ বিৰুদ্ধে কোনো নিষেধাজ্ঞা নাছিল। আটাইতকৈ ধুনীয়া আৰু বিভিন্ন নৃত্যৰ ৰূপত আটাইতকৈ প্ৰতিভাশালী নাৰীক নগৰবধু হিচাপে বাছনি কৰা হৈছিল। এগৰাকী নগৰবধুক সন্মান কৰা হৈছিল, আৰু তাই আছিল ৰাজকীয় নৃত্যশিল্পী; মানুহে তাইৰ নৃত্য আৰু গান চাব পাৰিছিল। এগৰাকী নগৰবধুৰ এৰাতিৰ নৃত্যৰ দাম বহুত আছিল। 

## বিখ্যাত নগৰবধু
*আম্ৰপালি, ৰাজ্যিক কৰ্টেছান আৰু বৌদ্ধ শিষ্য, *বৈশালি কী নগৰবধু*ত আচাৰ্য চতুৰসেনে বৰ্ণনা কৰিছে। 
*বসন্তসেনা, খ্ৰীষ্টপূৰ্ব দ্বিতীয় শতিকাত শূদ্ৰকৰ দ্বাৰা ৰচিত *মৃচ্ছকটিকম* নামৰ ধ্ৰুপদী সংস্কৃত কাহিনীৰ এটা চৰিত্ৰ। 
*মাধৱী, ইলাংগো আদিগালৰ দ্বাৰা ৰচিত ধ্ৰুপদী তামিল কাহিনী *চিলাপ্পতিকাৰ*ৰ এটা চৰিত্ৰ।

## অনুৰূপ বৃত্তি
*দেৱদাসী (ভাৰত)
*দেউকি (ভাৰত) 
*গণিকা (ভাৰত) 
*তৱাইফ (ভাৰত) 
*গেজী (চীন) 
*কা ট্ৰু (ভিয়েটনাম)
*গেইছা (জাপান)
*শিৰাবোশী (জাপান)
*কিছায়েং (কোৰিয়া)
*কিয়ান (আৰব)

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:নৃত্যশিল্পী
শ্ৰেণী:প্ৰাচীন ভাৰতৰ নাৰী
গুলাবী (১৯৯৫ চলচ্চিত্ৰ)

**গুলাবী** (;  ১৯৯৫ চনৰ এখন তেলেগু ৰোমান্টিক অপৰাধমূলক ছবি, যাৰ ৰচনা আৰু পৰিচালনা  অভিষেক কৃষ্ণ বামছীৰ।  ৰাম গোপাল বাৰ্মা আৰু অমিতাভ বচ্চন কৰ্প'ৰেশ্যন লিমিটেডৰ দ্বাৰা নিৰ্মিত এই ছবিখনত জে ডি চক্ৰৱৰ্তী আৰু মহেশ্বৰীয়ে মুখ্য চৰিত্ৰত অভিনয় কৰিছে।  সংগীত ৰচনা কৰিছিল শশী প্ৰীতমে আৰু সংলাপ ৰচনা কৰিছিল নাদিমিন্তি নৰসিংহ ৰাৱে।  

ছবিখনৰ কাহিনীটো ডুবাইৰ এজন শ্বেখৰ পৰা উদ্ধাৰ হোৱা এগৰাকী কণমানি ছোৱালীৰ সৈতে জড়িত বাস্তৱ জীৱনৰ এক ঘটনাৰ পৰা অনুপ্ৰাণিত। মুক্তিৰ লগে লগে গুলাবীয়ে ইতিবাচক সমালোচনা লাভ কৰে  আৰু বক্স অফিচত হিট হয়।  কৃষ্ণ বামছীলৈ পৰিচালকৰ শ্ৰেষ্ঠ প্ৰথম ছবিৰ বঁটাকে ধৰি ছবিখনে দুটা নন্দী বঁটা লাভ কৰে । পিছলৈ ইয়াক তামিল ভাষাত ইধায়ামে ইধায়ামে নামেৰে ডাব কৰা হয় আৰু হিন্দীত আশিক (২০০১) নামেৰে পুনৰ নিৰ্মাণ কৰা হয়।

## তথ্য সংগ্ৰহ

## বাহ্যিক সংযোগ
* 
শ্ৰেণী:তেলেগু চলচ্চিত্ৰ
শ্ৰেণী:১৯৯৫ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শৈলক্ষ্মী বালিজেপালী

**শৈলক্ষ্মী বালিজেপালী** ( (২৫ জানুৱাৰী ১৯৭৪ – ১৬ ডিচেম্বৰ ২০২৩) এগৰাকী ভাৰতীয় শিশু চিকিৎসক আৰু শিশু আৰু মাতৃৰ স্বাস্থ্য আৰু সুস্থতাৰ ক্ষেত্ৰত কাম কৰা একম ফাউণ্ডেশ্যন নামৰ এন জি অ’ৰ প্ৰতিষ্ঠাপক। ভাৰতৰ ৰাষ্ট্ৰপতিগৰাকীয়ে ২০১৪ বৰ্ষৰ বাবে নাৰী শক্তি বঁটাৰে সন্মানিত কৰিছিল।

## জীৱন আৰু কৰ্ম
বালিজেপালীয়ে ভাৰতৰ ছেকেণ্ডৰাবাদত ডাঙৰ-দীঘল হৈছিল আৰু তাতেই বাৰ বছৰ কেয়ছ হাইস্কুল ফৰ গাৰ্লছত পঢ়িছিল। তাইৰ মাক-দেউতাক দুয়োজনেই ডাক্তৰ আছিল আৰু বালিজেপালীয়েও এজন ডাক্তৰ হোৱাৰ আকাংক্ষা কৰিছিল। চিকিৎসা বিজ্ঞানত অধ্যয়ন কৰি হৃদৰোগ বিশেষজ্ঞ হোৱা তাইৰ ডাঙৰ ভনীয়েক আছিল তাইৰ আদৰ্শ। দুবছৰ ধৰি ছেইণ্ট ফ্ৰান্সিছ কলেজ ফৰ উইমেনত অধ্যয়ন কৰি গান্ধী মেডিকেল কলেজত নাম ভৰ্তি কৰে। তাত পাঁচ বছৰ অধ্যয়ন কৰি চিকিৎসক আৰু অস্ত্ৰোপচাৰ বিশেষজ্ঞ দুয়োটাতে  যোগ্যতা অৰ্জন কৰে ।

২০০১ চনৰ ২০ জানুৱাৰীত গুজৰাটত ভূমিকম্পৰ ফলত ২০ হাজাৰ লোকৰ মৃত্যু হয় আৰু বহু লোক আহত হয়। পৰীক্ষাৰ সৈতে মোকাবিলা হোৱাৰ পিছতো বালিজেপালীয়ে স্বেচ্ছাসেৱী  চিকিৎসা সাহায্যৰ বাবে আগবাঢ়ি আহিছিল। সাত বছৰৰ পাছত যেতিয়া বিহাৰৰ বানপানীয়ে লাখ লাখ লোকক গৃহহীন কৰি পেলাইছিল, কাৰণ এখন নদীৰ গতিপথ সলনি হৈ বহু বসতিপ্ৰধান অঞ্চল বানপানীত বুৰাই পেলাইছিল তেতিয়াও পুনৰ স্বেচ্ছাসেৱী হিচাপে তেওঁ কাম কৰিছিল।

বালিজেপল্লী এজনী জুনিয়ৰ পৰামৰ্শদাতা হিচাপে কৰ্মৰত আছিল। যেতিয়া তেওঁক ৬০ টা অনাথাশ্ৰমক সহায় কৰাৰ উপায় বিচাৰিবলৈ দায়িত্ব দিয়া হৈছিল। তেওঁ প্ৰতিটো অনাথাশ্ৰমক এজনকৈ শিশুৰোগ বিশেষজ্ঞৰ সৈতে জুৰি লগাই দিছিল। শিশুৰোগ বিশেষজ্ঞসকলে সহায় কৰিবলৈ আগ্ৰহী আছিল, কিন্তু সময়ৰ লগে লগে এই ব্যৱস্থাটোৱে সঠিকভাৱে কাম নকৰিলে।

২০০৯ চনত EKAM ফাউণ্ডেচন প্ৰতিষ্ঠা কৰাটোৱে শিশুসুৱাস্থ্য সেৱা যোগান ধৰা সন্দৰ্ভত সমস্যাটোত পুনৰকেন্দ্ৰিত হোৱাৰ বাবে তেওঁৰ চেষ্টা আছিল।

বালিজেপালীয়ে ২০১৫ চনত নেতৃত্ব আৰু কৃতিত্বৰ বাবে প্ৰথম আঠটা নাৰী শক্তিৰ বঁটাৰ ভিতৰত এটা বঁটা লাভ কৰে।  আন্তঃৰাষ্ট্ৰীয় নাৰী দিৱসৰ দিনা ভাৰতৰ তেতিয়াৰ ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰিছিল।

২০১৮ চনত ইকেএম ফাউণ্ডেশ্যনে ৰয়েল এনফিল্ডৰ সৈতে অংশীদাৰিত্ব গঠন কৰে, যাৰ লক্ষ্য আছিল কাঞ্চীপুৰমৰ মাতৃ আৰু শিশুৰ স্বাস্থ্য আৰু মংগল উন্নত কৰা। এটা দৃষ্টান্তত তেওঁলোকে চেংগলপট্টু চিকিৎসা মহাবিদ্যালয়লৈ চিকিৎসা সঁজুলি দান কৰে।

বালিজেপালিয়ে কেইবাবাৰো আমেৰিকা ভ্ৰমণ কৰিছিল আৰু ইকেএম ইউএছএ গঠনৰ কামো আৰম্ভ কৰিছিল।[উদ্ধৃতিৰ প্ৰয়োজন]।

২০২৩ চনৰ ১৬ ডিচেম্বৰত ৪৯ বছৰ বয়সত বালিজেপালীৰ মৃত্যু হয়।

## তথ্য সূত্ৰ
ৰোছানেহ জাফৰ

**ৰোছানেহ জাফৰ** () এগৰাকী পাকিস্তানী উন্নয়ন কৰ্মী, যিয়ে মহিলাৰ অৰ্থনৈতিক সবলীকৰণৰ ক্ষেত্ৰত কাম কৰে। ১৯৯৬ চনত তেওঁ পাকিস্তানত প্ৰথমটো বিশেষ ক্ষুদ্ৰ বিত্তীয় সংস্থা কাছফ ফাউণ্ডেশ্যন গঠন কৰে যিয়ে সমগ্ৰ পাকিস্তানত ৫০ লাখতকৈ অধিক মহিলা উদ্যোগীক সেৱা আগবঢ়াইছে আৰু ইয়াৰ সামগ্ৰিক বিত্তীয় সেৱা কাৰ্যসূচীৰ জৰিয়তে মহিলাৰ অৰ্থনৈতিক সবলীকৰণৰ পথ প্ৰশস্ত কৰি আহিছে।

## কৰ্মজীৱন
পাকিস্তানী ৰাজনীতিবিদ এছ এম জাফৰৰ কন্যা আৰু বিখ্যাত সংগীতজ্ঞ মালিকা পুখৰাজৰ নাতিনী ৰোছানেহে লাহোৰত জন্মগ্ৰহণ কৰে আৰু তাতেই ডাঙৰ-দীঘল হয়। আমেৰিকাৰ পেনচিলভেনিয়া বিশ্ববিদ্যালয়ৰ ৱাৰ্টন বিজনেছ স্কুলৰ পৰা তেওঁ স্নাতক ডিগ্ৰী লাভ কৰাৰ পিছত ইয়েল বিশ্ববিদ্যালয়ত উন্নয়ন অৰ্থনীতি অধ্যয়ন কৰে আৰু পাকিস্তানলৈ উভতি অহাৰ পিছত '৯০ৰ দশকৰ আৰম্ভণিতে ইছলামবাদৰ বিশ্ব বেংকত কাম কৰে। ১৯৯৬ চনত বাংলাদেশৰ গ্ৰামীণ বেংক আৰু ইয়াৰ প্ৰতিষ্ঠাপক মহম্মদ ইউনুছৰ পৰা অনুপ্ৰাণিত হৈ জাফৰে লাহোৰত পাকিস্তানৰ প্ৰথমটো বিশেষ ক্ষুদ্ৰ বিত্তীয় সংস্থা কাছফ ফাউণ্ডেশ্যন প্ৰতিষ্ঠা কৰে, য'ত ইউনুছ আৰু তেওঁৰ আইতাক মালিকা পুখৰাজৰ আৰ্থিক সহায়ত মহিলা সবলীকৰণত দৃঢ় বিশ্বাস আছিল।

জাফৰ পাকিস্তানৰ প্ৰথম অশোক ফেলোসকলৰ ভিতৰত অন্যতম আছিল আৰু ২০০৪ চনত তেওঁক শ্বৱাব ফাউণ্ডেশ্যনৰ সামাজিক উদ্যোগী হিচাপে নিৰ্বাচিত কৰা হৈছিল। ২০০৭ চনত জাফাৰক উন্নয়ন আৰু মহিলা সবলীকৰণৰ ক্ষেত্ৰত কৰা কামৰ স্বীকৃতি স্বৰূপে তেতিয়াৰ ৰাষ্ট্ৰপতি পাৰভেজ মুশ্বাৰফে পাকিস্তানৰ অন্যতম সৰ্বোচ্চ অসামৰিক বঁটা তামঘা-ই-ইমটিয়াজ প্ৰদান কৰে। সেই বছৰতে জাফাৰে সামাজিক উদ্যোগীকৰণৰ বাবে স্কোল বঁটাও লাভ কৰে।
## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
নন্দিতা পি পালশ্বেটকাৰ

**নন্দিতা পি পালশ্বেটকাৰ**  এগৰাকী ভাৰতীয় স্ত্ৰীৰোগ বিশেষজ্ঞ আৰু ইন ভিট্ৰ' নিষেচন আৰু বন্ধ্যাত্বৰ বিশেষজ্ঞ। তেওঁ ২০১৯ চনত ফেডাৰেচন অৱ অব্ষ্টেট্ৰিক এণ্ড গাইনেক'লজিকেল ছ'চাইটিজ অৱ ইণ্ডিয়াৰ নিৰ্বাচিত সভানেত্ৰী। ইয়াৰ উপৰিও তেওঁ ফেডাৰেচন অৱ অব্ষ্টেট্ৰিক এণ্ড গাইনেক'লজিকেল ছ'চাইটি অৱ ইণ্ডিয়াৰ প্ৰথম উপ-সভানেত্ৰী।

## কৰ্ম জীৱন
পালশ্বেটকাৰ ভাৰতৰ এঘাৰটা ব্লুম আইভিএফ কেন্দ্ৰৰ ইন ভিট্ৰ' ফাৰ্টিলাইজেচন আৰু বন্ধ্যাত্বৰ পৰিচালক, য'ত ফৰ্টিছ ব্লুম আইভিএফ চেণ্টাৰ (নতুন দিল্লী, গুৰগাঁও, চণ্ডীগড়, আৰু মুম্বাই), লিলাৱতী হাস্পতাল আৰু গৱেষণা কেন্দ্ৰ মুম্বাই,  পলশ্বেটকাৰপাটিল নাৰ্চিং হোম মুম্বাই, ডি.ৱাই. পাটিল মেডিকেল কলেজ, আৰু সক্ৰ ৱৰ্ল্ড হাস্পতাল বেংগালুৰু। পলশ্বেটকাৰ ইণ্ডিয়ান ছ'চাইটি ফৰ এচিষ্টেড ৰিপ্ৰডাকচনৰ সভাপতি আৰু মুম্বাইৰ লীলাৱতী হাস্পতাল ব্লুম আইভিএফ চেণ্টাৰৰ চিকিৎসা সঞ্চালক।

১৯৯৪ চনৰ পৰা ভাৰতৰ বিভিন্ন অনুষ্ঠান, চিকিৎসালয় আৰু চিকিৎসা প্ৰতিষ্ঠানৰ ওপৰত আমন্ত্ৰিত বক্তা আৰু অধ্যাপক।

পলশ্বেটকাৰে ২০১৭ চনৰ শ্বি’ছ এম্বেছাদৰ কাৰ্যসূচীক সমৰ্থন কৰিছিল, যিটো পিভিআৰ নেষ্টৰ পদক্ষেপ যিটো নেতৃত্বৰ দক্ষতা বিকাশ আৰু ছোৱালীৰ মাজত স্বাস্থ্য সজাগতা বৃদ্ধিৰ বাবে ডিজাইন কৰা হৈছিল। এই কাৰ্যসূচীয়ে সমগ্ৰ মুম্বাইৰ ৫০খন বিদ্যালয়ৰ পৰা ৫০,০০০ৰো অধিক ছোৱালীক নিজৰ আৰু নিজৰ সম্প্ৰদায়ৰ ভিতৰত পৰিৱৰ্তন আনিবলৈ আৰু আনৰ বাবে "স্বাস্থ্য ৰাষ্ট্ৰদূত" হিচাপে কাম কৰিবলৈ অনুপ্ৰাণিত কৰিছে।

পলশ্বেটকাৰে ২০১৪ চনত হাউছ অৱ কমনছত "ভাৰত গৌৰৱ বঁটা"  ২০১৭ চনত স্বাস্থ্যসেৱাত অসাধাৰণ অৱদানৰ বাবে টাইমছ নেটৱৰ্ক নেচনেল বঁটা আৰু ২০১৭ চনত মালয়েছিয়াৰ গোল্ডেন গ্ল'ব টাইগাৰছ বঁটাও লাভ কৰে।

২০২১ চনত যুক্তৰাজ্যৰ ৰয়েল কলেজ অৱ অব্ষ্টেট্ৰিচিয়ান এণ্ড গাইনেক'লজিষ্টত মহিলা স্বাস্থ্যসেৱা সেৱাৰ বিকাশৰ ক্ষেত্ৰত তেওঁৰ কৃতিত্ব আৰু সহায়ৰ বাবে পলশ্বেটকাৰক ফেল'শ্বিপ অনাৰিছ ক'জা প্ৰদান কৰা হয়।

ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ে (MoHFW), প্ৰতিমাহৰ ৯ তাৰিখে গৰ্ভৱতী মহিলাসকলক নিৰ্দিষ্ট দিনৰ নিশ্চিত, ব্যাপক আৰু মানসম্পন্ন প্ৰসৱৰ পূৰ্বে যত্ন প্ৰদানৰ বাবে আৰম্ভ কৰা 'প্ৰধানমন্ত্ৰী সুৰক্ষা মাত্ৰিত্ব অভিযান'ত পলশ্বেটকাৰে অৰিহণা যোগাইছে।

## কিতাপ আৰু প্ৰকাশন
*হিষ্টেৰস্কপিৰ পাঠ্যপুথি নন্দিতা পলশ্বেটকাৰৰ দ্বাৰা, প্ৰকাশক: জে পি মেডিকেল লিমিটেড, ২০১৩
*"FOGSI ফ'কাচ: বন্ধ্যাত্বত এডজুভেণ্টৰ ব্যৱহাৰ", ধাৰাবাহিক সম্পাদিকা: নন্দিতা পালশ্বেটকাৰ, জে পি মেডিকেল, ২০২১, আই এছ বি এন ৯৭৮-৯৩-৮৯৫৮৭-৯৭-৫
*"অ'চাইট ক্ৰাইঅ'প্ৰিজাৰ্ভেচন - বৰ্তমানৰ পৰিস্থিতি আৰু ভৱিষ্যতৰ দৃষ্টিভংগী: এটা আখ্যানমূলক পৰ্যালোচনা", ২০২১, হৃষিকেশ ডি পাই,১ ৰশ্মি বাইদ,১ নন্দিতা পি পলশ্বেটকাৰ,১ অৰ্ণৱ পাই,২ ৰিশ্ম ডি পাই
*"প্ৰাথমিক বন্ধ্যাত্ব আৰু চেপ্টেট জৰায়ু থকা মহিলাৰ হিষ্টেৰ'স্কপিক মেট্ৰ'প্লাষ্টি: অস্ত্ৰোপচাৰৰ পিছত প্ৰজনন ক্ষমতা", ডালাল আৰ জে ১, পাই এইচ ডি, পালশ্বেটকাৰ এন পি, তাখতানি এম, পাই আৰ ডি, ছাক্সেনা এন, ২০১২

## বঁটা
*২০১০ চনত মুম্বাইৰ মেয়ৰ শ্ৰদ্ধা জাধৱে অনুষ্ঠিত কৰা স্ত্ৰীৰোগ বিজ্ঞানত শ্ৰেষ্ঠ মহিলা অৰ্জনকাৰী
*চিকিৎসা আৰু স্বাস্থ্যসেৱাত Gr8 মহিলাৰ এচিভাৰ্ছ বঁটা ২০১১
*লণ্ডনৰ হাউছ অৱ কমনছত ভাৰত গৌৰৱ বঁটা ২০১৪
*মালয়েছিয়াত স্বাস্থ্যসেৱা - উৰ্বৰতা আৰু আইভিএফত অসাধাৰণ অৱদানৰ বাবে গোল্ডেন গ্ল'ব টাইগাৰছ বঁটা ২০১৭

*মহিলা আৰু শিশু স্বাস্থ্য পদক্ষেপ ২০১৯ত অৱদানৰ বাবে চি এছ আৰ বঁটা লাভ কৰে।
*চিএমই এক্সেলেন্স এডুকেটৰ বঁটা আৰু চিকিৎসা শিক্ষাৰ বাবে ছামিট বঁটা ২০১৯

## তথ্য সূত্ৰ
সুপৰ্ণা বাকসী গাংগুলী

**সুপৰ্ণা বাকসী গাংগুলী**  এগৰাকী ভাৰতীয় কৰ্মী যি জীৱ-জন্তু আৰু বিশেষকৈ বন্দী কৰি ৰখা হাতীৰ ব্যৱহাৰৰ প্ৰতি চিন্তিত। ২০১৬ চনত ভাৰতৰ মহিলাৰ বাবে সৰ্বোচ্চ বঁটা নাৰী শক্তিপুৰস্কাৰ লাভ কৰিছিল।

## জীৱন
১৯৯১ চনত বেংগালুৰু (বাংগালুৰু)ত প্ৰতিষ্ঠা হোৱা কম্পাচন আনলিমিটেড প্লাছ একচন (CUPA)ৰ অন্যতম প্ৰতিষ্ঠাপক আছিল। তেওঁ  CUPA ৰ সমষ্টিপালক আৰু সম্পাদিকা হৈছিল। সেই সংস্থাটোৱে বান্দৰ, সাপ, চৰাই আৰু অন্যান্য বন্যপ্ৰাণী উদ্ধাৰ আৰু পুনৰ্বাসন কৰা চাৰিটা কেন্দ্ৰ চলাই আছিল।

১৯৯৯ চনত[2] তেওঁ বন্যপ্ৰাণী উদ্ধাৰ আৰু পুনৰ্বাসন কেন্দ্ৰ (WRRC)ৰ সহ-প্ৰতিষ্ঠাপক  আৰু ইয়াৰ সন্মানীয় সভানেত্ৰী হয়।

গাংগুলীয়ে ২০১৩ চনত ভাৰতৰ হাতী সম্পৰ্কীয় টাস্ক ফ’ৰ্চত কাৰ্যনিৰ্বাহ কৰিছিল।ভাৰতত হাতীৰ প্ৰতি ভাবুকি আছে যদিও ভাৰতত ইয়াৰ প্ৰাদুৰ্ভাৱ বেছি। অৱশ্যে গাংগুলীয়ে লক্ষ্য কৰে যে ইয়াৰ ভিতৰত প্ৰায় ৪,০০০ জীৱ-জন্তুও আছে যিবোৰক বন্দী কৰি ৰখা হৈছে আৰু "প্ৰায় সকলোকে" অবৈধভাৱে সৰবৰাহ কৰা হৈছে। বহুতেই পৰ্যটকক মনোৰঞ্জন দিয়াৰ কামত জড়িত হৈ থাকে য’ত হাতীয়ে টাগ অৱ ৱাৰ, ফুটবল খেলত অংশগ্ৰহণ কৰে বা ৰং কৰা হয়। গাংগুলীয়ে লক্ষ্য কৰিছে যে ভাৰতৰ জনসাধাৰণৰ মৰমত হাতীৰ বিশেষ স্থান আছে।

২০১৬ চনৰ মাৰ্চ মাহত গাংগুলীয়ে নতুন দিল্লীলৈ যায়, য’ত তেওঁক ভাৰতৰ মহিলাৰ বাবে সৰ্বোচ্চ বঁটা নাৰী শক্তিৰ বঁটা প্ৰদান কৰা হয়। ৰাষ্ট্ৰপতি ভৱনত (ৰাষ্ট্ৰপতি ভৱ) ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে। মহিলা আৰু শিশু উন্নয়ন মন্ত্ৰালয়ে এই অনুষ্ঠানৰ আয়োজন কৰিছিল আৰু ডব্লিউ চি ডিৰ মন্ত্ৰী মানেকা গান্ধী উপস্থিত আছিল আৰু তেওঁ প্ৰতিজন বিজয়ীক "মহিলা শক্তি" বঁটা হিচাপে প্ৰেৰণা হিচাপে চিনাক্ত কৰিছিল।

২০১৬ চনত ডব্লিউ আৰ আৰ চিয়ে ভাৰতৰ উচ্চতম ন্যায়ালয়ত হাতীক বন্দী কৰি ৰখাটো অবৈধ বুলি ৰায় দিবলৈ আবেদন জনায়।

2019 চনত, তেওঁ ৰাজস্থানৰ পৰম্পৰাগত উৎসৱৰ বিষয়ে মন্তব্য কৰিছিল, য'ত হাতীক ৰঙচঙীয়া কৰি সৰ্বশ্ৰেষ্ঠ হাতী নিৰ্বাচনৰ প্ৰতিযোগিতাত অংশগ্ৰহণ কৰিবলৈ সাজু কৰা হৈছিল। কিন্তু, সেই উৎসৱটো বন্ধ কৰি দিয়া হৈছিল। ৰঙচঙীয়া কৰা হাতীৰ ফটোগ্ৰাফ প্ৰকাশ পোৱাৰ পিছত জীৱ-অধিকাৰ কর্মীসকলে প্ৰতিবাদ কৰিছিল। কিছুমানে এই কাৰ্যটো পৰম্পৰাগত বুলি সমৰ্থন কৰিছিল, কিন্তু তেওঁ উত্তৰ দিছিল যে জীৱ-অধিকাৰ পৰম্পৰাৰ তুলনাত অধিক গুৰুত্বপূৰ্ণ।

## তথ্য সূত্ৰ
টুবা চৈয়দ

**টুবা চৈয়দ** (জন্ম ২৯ মে', ১৯৯১) এগৰাকী পাকিস্তানী নাৰীবাদী সংগঠক, লেখিকা আৰু লিংগ গৱেষক। নাৰীবাদী সংগঠন *ৱমেন ডেম’ক্ৰেটিক ফ্ৰণ্ট*ৰ তথ্য আৰু প্ৰকাশনৰ সম্পাদিকা

## সমাজ সক্ৰিয়তা
২০১২ চনৰ পৰা চৈয়দে বাওঁপন্থী ৰাজনীতিৰ সৈতে জড়িত হৈ আছে৷ তেওঁ ইছলামবাদৰ বিশ্ববিদ্যালয়ত অধ্যয়ন চক্ৰৰ ব্যৱস্থা কৰাত অংশগ্ৰহণ কৰিছিল। ইছলামবাদৰ কাচ্চি আবাদিছ (অনানুষ্ঠানিক বসতি)ত অল পাকিস্তান এলায়েন্সৰ সৈতে উচ্ছেদ বিৰোধী গৃহ নিৰ্মাণ অধিকাৰ আন্দোলনত তেওঁ কাম কৰিছিল৷ যেতিয়া ৰাজধানী উন্নয়ন কৰ্তৃপক্ষই ৰাজধানীত এনে বাৰটা বসতি ভাঙি পেলোৱাৰ সিদ্ধান্ত লয়৷ তেতিয়া তেওঁ প্ৰতিবাদ কৰিছিল।

চৈয়দে ভূমিহীন কৃষক আন্দোলন আৰু ওকাৰাৰ মহিলা প্ৰতিৰোধ আন্দোলনো সংগঠিত কৰিছে। চৈয়দে পাকিস্তানত প্ৰগতিশীল ৰাজনৈতিক প্ৰতিৰোধ সংগঠিত কৰাৰ পদ্ধতিৰ লগতে বৈষম্য আৰু অত্যাচাৰৰ সামাজিক, অৰ্থনৈতিক আৰু ৰাজনৈতিক গাঁথনিৰ বুজাবুজি গভীৰ কৰিবলৈ ৰাজনৈতিক বিদ্যালয়ৰ ব্যৱস্থা কৰিছিল। চৈয়দে আৱামী ৱৰ্কাৰছ পাৰ্টিৰ সৈতেও কাম কৰিছিল।

## নাৰীবাদ
নাৰীবাদী হিচাপে চৈয়দ নাৰীবাদী তত্ত্ব, ইয়াৰ অনুশীলন, নাৰীৰ বিষয়, লিংগ আৰু দক্ষিণ এছিয়াৰ ৰাজনীতিৰ প্ৰতি আগ্ৰহী। চৈয়দে খাইছুৰৰ কাণ্ডৰ বৰ্ণনা কৰাৰ সময়ত পাকিস্তানত মি টু আন্দোলনক সমৰ্থন কৰিছিল।লাল শ্বাহবাজ কালাণ্ডাৰৰ মন্দিৰত হোৱা আক্ৰমণৰ পিছত (ফেব্ৰুৱাৰী, ২০১৭) তেওঁ চেহৱানত শ্বীমা কেৰমানীক সমৰ্থন কৰিছিল। চৈয়দে ২০১৭ চনৰ আন্তঃৰাষ্ট্ৰীয় নাৰী দিৱসত এক অনুষ্ঠানৰ আয়োজন কৰিছিল আৰু দক্ষিণ এছিয়াৰ নাৰীবাদী কমলা ভাচিনক আমন্ত্ৰণ জনাইছিল।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:নাৰীবাদী
শ্ৰেণী:পাকিস্তানৰ ব্যক্তি
শ্ৰেণী:লেখিকা